
Operacion di stoma no ta soluciona 
tur problema 


ORANJESTAD - Un op- 
eracion di stoma por afec- 
ta un pashent psicologi- 
camente. Dokter special- 
ista Alex Ponson a splica 
tocante e operacion y ki 
efecto e por tin riba un 
persona su mentalidad. 

Ponson ta bisa cu ta berdad 
cu operacion di stoma por 
afecta un persona psicologi- 
camente. E ta duna di con- 
oce cu por mira esaki for di 
estudio cu ta haci rond di 
mundo. Un ehempel cu el 
a menciona ta alcohol por ta 
un problema, tin varios teoria 
riba esaki. 

Segun Ponson ta bisa cu tur 
su pashent cu ta haci opera- 
cion (of cu ta bay opera) pa 
no bebe alcohol, pa motibo 
cu despues di operacion e 
sistema di e persona ta cam- 
bia con e ta traha. “E sanger 
ta absorbe e alcohol mas lihe, 
e ‘rush’ cu e pashent por haya 
despues di operacion di sto- 
ma (gastric bypass) ta pa cier- 
to hende miho compara con 
e tabata prome. Pero manera 
e rush di e alcohol ta bin lihe, 
despues e ta baha atrobe.” 

Con e efecto di alcohol ta 
traha riba e pashent cu a 
opera di stoma? Segun e ta 
splica ora cu tur hende bebe 
alcohol, esaki tin efecto. E 
pashent ta busca e sensasion 
ora nan bebe alcohol. “E rush 
sinti ey ta diferente ora bo ta 


haci operacion di stoma; e ta 
compara cu ban bisa en bes di 
bebe 3 glas di biña, ya caba cu 
un glas ta compara cu 5 glas, 
mesora nan ta gusta e sinti ey. 
E high di alcohol.” 

Sinembargo e sentimento ey 
‘ta baha lihe bek’. Si un per- 
sona cu a yega di opera bay 
bek cerca nan y acepta cu tin 
un problema di alcohol, e ora 
Ponson ta bisa cu nan ta pur- 
ba di busca ayudo pa nan. 

Ponson ta bisa cu esey ta un 
motibo cu cierto persona por 
bira adicto na alcohol, y cu 
despues esaki por causa prob- 
lema mental. “Ta preferibel 
pa despues di operacion keda 
leu y evita. Ora ta un persona 
cu ta bebe diariamente, kier 
mas ora no ta bebiendo.” 

Segun Ponson tin un teoria 
psicologico,cu un persona cu 
sobrepeso lo por ta adicto na 
cuminda. “Si e persona no 
por come mas, e ta bay busca 
otro adiccion.” Ponson no a 
yega di mira algo asina pasa, 
pero e hende cu el a mira 
desaroya un problema cu al- 
cohol no ta un porcentahe 
grandi. 

E1 a bisa cu tin yudansa pa 
personanan cu problema asi- 
na, pero tin cu paga p’e. Esaki 
ta haci cu nan ta prefera di no 
paga. E ta remarca cu esaki ta 
e problema riba cual mester 
haci evaluacion, pa wak kico 



por haci pa traha un team pa 
asina por bin cu ayudo mas 
facilmente. 


Bon Dia Aruba a puntra Pon- 
son tocante un hoben cu di su 
mes a dicidi di baha peso sin 
operacion, pero e no ta wak 
su mes manera un persona 
flaco. Ponson ta contesta cu 
cada persona tin esey di nan 
mes un poco, ‘zelf build no ta 
cuadra cu realidad’. 

“Nos tur tin den cabes con 
ami ta mustra, pero pa mi ora 
mi wak den spiel, esey ta ami; 
pero den mi mente mi zelf- 
beeld ta otro cu realidad”, asi- 
na Ponson ta splica. E ta bisa 
cu un factor di esaki ta ora 
pone un meta cu un persona 
kier baha tanto kilo, pero na 
fmal no ta alcansa nan meta. 

E ta conseha hende cu kier 
baha peso pa no fiha nan mes 
riba un peso si nan sa cu no 
ta bay haal e peso cu nan kier 
na final. “Bo curpa mes ta 
busca un balans y un meta, cu 
tempo bo ta mira cu lo logra. 
Pero den e parti mental, un 
psicologo cu experiencia por 
duna yudansa cu mester.” 

Sinembargo Ponson ta re- 
marca cu tin henter un pro- 
grama ora un persona yega 
cu problema di sobrepeso. E 
ta continua splica cu ta purba 
di dun’e e programa. “Nos ta 
haci lo posibel cu e recurso 
cu nos tin aki na Aruba, segu- 
ro medico aki no ta cubri cu 
ayudo psicologico, pues nos 
no por haci test pa motibo di 
esaki.” 

E1 a comparti cu pashent ta 
haya un charla unda nan ta 
haya henter e informacion. 
Sinembargo, e ta bisa cu tin 
asina ‘hopi pashent’ y e infor- 
macion cu ta ofrece ta keda 
na fmal responsabilidad di 
e persona mes. “No kere cu 
operacion ta bay soluciona 
tur e problema, pasobra e ta 
solamente un yudansa. Tur 
esey nos ta splica nan.” 



Bishita di Tom Kliphuis di 
Coóperatie VGZ na AZV 



ORANJESTAD - En conexion cu e ‘Universal 
Health Coverage Day’, cual ta tuma luga mañan 
dia 12 di december, Organo Ehecutivo AZV a or- 
ganisa un programa completo di tayer y seminario 
pa su empleadonan y stakeholders. 

Dentro di e programa a incorpora e bishita di un per- 
sona prominente, esta señor Tom Kliphuis, presidente 
di e Hunta di Directiva desde september 2014 di VGZ. 
VGZ ta un cooperacion di seguronan di cuido medico cu 
ta duna servicio na 4 miyon asegurado. Haciendo esey, 
VGZ ta e di dos seguro di cuido medico mas grandi di 
Hulanda. 

Curiculo y carera 

Kliphuis, kende ta un ex alumno di Rijksuniversiteit 
Groningen, na 1988 a studia administracion di empresa, 
y tin un conocemento hopi amplio door di e carera cu 
el a hiba despues di su estudio. Prome el a traha na Na- 
tionale Nederlanden. Di 1990 pa 2000 e tabata den dife- 
rente funcion como manager. Di 2000 pa 2010 el a sigui 
su carera na ING Insurance unda cu e tabata responsabel 
pa e actividadnan empresarial di seguro y pensioen pa 
Mexico, Chili, Europa Central y Sur Europa. Su funcion 
mas recien tabata como director na Benelux, unda el a 
lidera e compania Nationale Nederlanden for di 2011 pa 
2013. 

Meta di bishita 

E bishita di Kliphuis ta den cuadro di e celebracion di 
‘Universal Health Coverage Day’ cual ta tuma luga tur 
aña riba 12 di december. E aña aki, pa prome biaha den 
historia di AZV, lo para keto na e hecho importante aki. 
Adicionalmente e bishita di Kliphuis tin di haci tambe cu 
un acuerdo masha importante pa AZy esta e firmamento 
di un contracto di colaboracion entre Cooperatie VGZ y 
AZV Esaki ta e inicio di un bunita colaboracion cu otro, 
unda ambos partido lo intercambia experiencia y ideanan 
cu otro. Lo yuda otro por ehempel riba e tereno di recur- 
sonan humano, tecnologia, comunicacion, mercadeo y 
mucho mas. 

Cobertura Universal di Salud 

Segun un comunicado di prensa, AZV y comunidad di 
Aruba completo ta haya e oportunidad pa prome biaha 
den 18 aña di existencia di AZV reflexiona riba e bunita 
hecho cu Aruba tin su propio seguro medico. Mundial- 
mente tin hopi pais bogando pa e sistema aki. Ainda hopi 
no tine. Asina mes cu cuido medico na Aruba sa con- 
fronta aki aya varios dilema, e no ta kita afo cu nos como 
isla ta bendiciona di tin un sistema asina. 

Entrevista cu Minister Otmar Oduber 

‘Hopi hende no ta mira un politico como un ser humano comun y coriente’ 



ORANJESTAD - Mañan, Minis- 
ter Otmar Oduber ta pone punto 
final na mas cu 22 aña di carera 
politico. Bon Dia Aruba a tene un 
entrevista cu a bira mas bien un 
combersacion espontaneo, natu- 
ral y habri cu e mandatario. 

-Cual ta minister Otmar su sen- 
timento na bispo di entrega su 
cartera y retira for di politica? 

“Un par di siman pasa mi tabata an- 
hela e cambionan. Logicamente ora e 
dianan ta yega mas cerca, e sentimen- 
to ta manera un matrimonio. Ora bo 
bay casa e dia prome toch ta yena bo 
cu un sentimento mixto di kico ta bay 
pasa despues...” 

E mandatario tabata mustra trankil 
den su oficina ministerial nechi dre- 
cha y organisa den edificio Cocolishi 
na Bestuurskantoor. E1 a haci refer- 
encia cu practicamente su kantoor ta 
su laptop, caminda haciendo uzo di 
tecnologia e ta ricibi tur sorto di in- 
formacion y documento di e departa- 
mentonan cu ta resorta den su Min- 
isterio di Infrastructura, Desaroyo 
Teritorial y Medio Ambiente. “Mi 
caracteristica ta uno semper di tin in- 
novacion. Di ta moderno y di trece 
cambionan positivo pa gobernacion 
di Pais Aruba.” 

E mandatario a laga sa cu su preocu- 
pacion aworaki no tin di haci cu e no 
ta minister mas, y cu despues di 22 
aña no lo ta den politica activo mas. 
“E ta e pregunta continuo den seno 
familiar riba kico despues di diahuebs 
awor.” 

Pa Oduber, esaki ainda ta un incer- 
tidumbre. Aunke el a laga sa cu su 
intencion ta pa bay den sector priva, 
eherciendo su profesion y experiencia 
den tereno di turismo y hospitalidad 
pa medio di un oficina di consulta. E 
no tin intencion di bay afo, sino cu e 
lo keda biba na Aruba. “Mi lo dedica 
completamente na e aspecto di tur- 
ismo cual ta semper loke mi tin un 
pasion grandi p’e.” 

Retiro 

Dia 17 di september ultimo, Min- 
ister Otmar Oduber a anuncia ofi- 
cialmente su retiro como minister y 
como politico. E anuncio aki a sor- 
prende un gran parti di nos comuni- 
dad, te hasta su hendenan mas cerca 
di dje. Hopi rumor a wordo haci rond 
di e decision aki. Apenas cu 48 aña di 
edad, unda el a fungi 8 aña como par- 
lamentario y casi 10 aña como minis- 
ter, ainda e lo por tin un futuro mas 
largo como politico. 

Segun e mandatario, el a planifica 
un salida for di politica diferente na 
cualkier otro circunstancia y politi- 
conan den pasado. E ta convenci cu 
e ta retira for di politica den su miho 
momentonan, mirando e trabou cu 
a wordo haci y e aceptacion den co- 
munidad. No tin un duda cu minister 


Otmar Oduber ta un di e politiconan 
mas mediatico y popular durante e 
delaster decada. 

Oduber a cuminsa politica cu 23 aña. 
No solamente el a dedica 22 aña so 
den politica, pero 18 aña di nan el a 
yega di haci'e den un posicion ehecu- 
tivo of legislativo. “Cu ta consumi bo 
y absorbe bo hopi pisa,” e ta admiti. 

Igualmente e ta corda cu tempo el a 
drenta politica e tabata yama e po- 
liticonan veterano como 'dinosaurio' 
den politica. Despues di 22 aña, los di 
edad cu e mandatario tin, e ta kere cu 
cierto momento si e ta keda un poco 
mas, e mes lo bira un dinosaurio den 
politica. 

“A pesar cu mi tin hopi idea ainda, e 
ta momento pa duna oportunidad pa 
pensamentonan fresco y nobo.” E ta 
considera esaki den cuadro cu otro 
aña nos ta drentando na un decada 
nobo 2020. 

—Minister a visualisa un despe- 
dida asina for di politica? 

E ‘si’ cu a sali for di Oduber su boca 
tabata uno firme. “Cierto momento 
mi no a pensa nunca cu e lo bay sos- 
ode. Pero mi tin cu bisa cu mas of me- 
nos 6 luna pasa, mi a papia cu prome 
minister. E tabata e prome hende cu 
mi a papia cune. Mi a bis'e kico tabata 
intencion y kico tabata e rason tras di 
esaki.” 

—Kico a pusha minister pa tuma e 
decision aki? 

“Mi a bisa hopi biaha cu tin hopi di 
haci cu mi salud. Mi salud a pone 
mi pensa hopi riba mi famia y riba 
mi mes tambe.” Pero e decision aki 
no solamente tin di haci cu Oduber 


su salud, sino combina cu aspecto di 
famia y cu un reto nobo. 

Unabes cu el a tuma e decision di su 
renuncia, e tabata categorico den dje. 
Esaki a pesar di cualkier pronostico 
positivo pa un siguiente eleccion. 
Pero el a reitera cu: “E biaha aki e 
decision di Otmar ta pa Otmar y su 
famia.” 

—Cual tabata minister su aporte 
mas grandi? 

E ta haya cu durante 18 aña di care- 
ra como miembro di parlamento y 
como minister hopi decision y logro 
importante a yega di sosode. “Pero 
mi ta keda kere cu esunnan cu mas 
ta resalta y mi ta kere cu tin un influ- 
encia te dia di awe hopi grandi pa pais 
Aruba, ta e momento cu nos a dicidi 
di independisa e Oficina di Turismo 
di Aruba (ATA).” 

E ta considera e proceso aki un logro 
grandi, ya cu durante 28 aña a haci in- 
tento cu a haya contratiempo. Sinem- 
bargo como minister di Turismo, el 
a determina su mes pa convence tur 
hende di e beneficio cu e cambio aki 
por nifica pa nos pais. 

“Awe nos ta orguyoso di e oficina di 
turismo cu nos tin!” ATA tabata un in- 
stancia publico cu tabata costa pueblo 
di Aruba miyones anualmente, alre- 
dedor di 37 miyon adicional. Awe e 
ta un institucion independiente y 
exitoso cu a permiti cu nos turismo a 
crece. Pero tambe ATA ta paga gobi- 
erno bek ariba 20 miyon florin tur aña 
na dividend. E1 a bisa cu esaki tambe 
tabata su vision cu Serlimar. 

—Cual tabata minister su desa- 
punto of pegamento di barco mas 
grandi? 


“Por ta e proyecto cu lamentable- 
mente no a bay door. Of no a conti- 
nua, of ainda no a continua, ta e Ley 
di Serlimar.” E ta considera e ley aki 
ta importante pa aspecto di salud y di 
medio ambiente. Pero e ta haya cu e 
ley a wordo hinca den un discusion 
politico cu a bira hopi grandi rond di 
dje. Esaki a haci cu tur hende a perde 
enfoke ariba e meta cu e ley aki tin. 
“Mi ta spera cu e ley t’ey. Cu e re- 
union mester continua y mi ta spera 
cu e minister cu ta continua por pick 
esaki up.” 

—Cual tabata bo decision mas 
dificil como politico? 

E ta haya cu e decision mas dificil ta- 
bata bandona un partido cu el a forma 
parti di dje y sostene pa 27 aña. “E ta- 
bata esun mas dificil pero... mi ta kere 
esun mas corecto tambe.” E1 a bisa cu 
e decision aki tabata inspira riba in- 
tegridad y conviccion personal cu bo 
mester para pa bo principionan. 

E1 a agrega cu durante e gobierno an- 
terior, su persona a yega di duna es- 
pacio necesario na varios ocasion pa 
coregi cierto cos cu e no tabata di acu- 
erdo cu nan, pero lamentablemente 
no a wordo coregi. 

“Por ta bon pa mi of lamentabel pa e 
partido ta cu tur e cosnan ey cu mi a 
papia riba nan, awe ta bin na luz di dia 
y ta bira un realidad.” E1 a bisa cu ocho 
di e puntonan cu el a bay Goberna- 
dor cu nan, cinco di nan a bira obvio. 
“Hopi hende ta realisa aworaki cu no 
tabata un mala criansa di Otmar of un 
rebeldia di Otmar.” 


Continuacion riba Pag. 4 

Gobierno di Aruba no ta bay legalisa 
cannabis recreacional 


ORANJESTAD - Ya pa algun 
tempo, Gobierno ta trahando riba 
legalisacion di cannabis medici- 
nal. Esaki pasobra hopi ciudadano 
ta uza e azeta of crema di canna- 
bis pa motibo medicinal y ta mira 
efectonan positivo. Esaki na Aru- 
ba ainda ta ilegal. Pero Gabinete 
Wever-Croes kier crea un base le- 
gal pa asina por importa e azeta y 
crema di cannabis. 

Di e forma aki e ta bira mas accesibel 
pa tur hende. “Ora bo mira e efecto 
positivo cu por ehempel azeta di can- 
nabis tin riba pashentnan di cancer, bo 
kier legalisa esaki mas lihe cu ta po- 
sibel”, segun un comunicado di gobi- 
erno. 

E azeta y crema di cannabis no tin e 
efecto cu marihuana tin riba hende. 
Pues esaki lo bira e legalisacion di can- 
nabis medicinal. 

Gobierno di Aruba ta enfatisa un bi- 
aha mas, cu lo no legalisa uzo recrea- 
cional di cannabis. Hopi famia ta sufri 
cu efecto di adiccion di nan yiunan y 
Gobierno lo yuda crea mas sosten y fa- 
cilidad pa e adictonan. Pero Gobierno 
lo no contribui na mira mas hoben bay 



perdi door di droga. Lo actua cu man 
duro contra violacion di leynan di 
droga. P’esey e legalisacion medicinal 
di cannabis lo bay cu condicion hopi 
estricto di control. 

Gobierno a tuma nota cu algun sindi- 
cato y mas persona den comunidad ta 
reaccionando publicamente contra e 
intencion di Gobierno, pero esaki ta 
basa riba malinterpretacion. Gobier- 
no ta trahando riba legalisacion di can- 
nabis medicinal y NO recreacional, e 
comunicado ta fmalisa. 


Departamento di Progreso 
Laboral ta adverti contra 
tramitador 


ORANJESTAD - Ayera por a 
nota riba rednan social, incluy- 
endo pagina di Facebook di 
tanto Minister di Labor, Glen- 
bert Croes, como di Departa- 
mento di Progreso Laboral, 
un aviso contra e necesidad di 
contrata un tramitador di per- 
miso. 

“Ministerio di Asunto Social y La- 
bor ta anuncia: Ta bon pa tur hende 
realisa cu bo no mester di ningun 
tramitador pa regla bo papelnan na 
Departamento di Progreso Laboral 
DPL. Ta bon pa tur hende realisa 
cu e servicio di DPL ta gratis. Esun 
cu kier uza y paga un tramitador 
mester realisa cu esaki por ta un 
consecuencia pues cu bo ta bira 
victima di estafa”, e aviso ta lesa. 
Den pasado, casonan di estafa cu 
tramite di permiso a keda reporta 
na autoridadnan. Na januari 2017, 
a acusa Nadine Melisha Buddy di 
fraude cu tramite di permiso. E 
tempo ey, a informa cu autoridad- 
nan competente, entre nan OM 
y Recherche, tabata na altura di 
e caso pero no a actua. Ademas a 


bati alarma na Dimas y DPL. En- 
tre otro, a reporta cu e persona a 
estafa, tumando alrededor di 40mil 
florin di un compania pa tramita 
10 permiso, cual e no a haci. 

Tambe na november 2016 tabatin 
e caso di ex Polis Gibbs, caminda 
recherchenan a bay over na deten- 
cion di e persona aki riba e sospe- 
cha cu el a comete delitonan cu 
ta en pugna cu nos leynan penal. 
Delitonan manera falsificacion di 
documentonan of firma falso riba 
documentonan of tambe ‘oplicht- 
ing’ cu ta estafa. 

Riba pagina di Facebook di DPL, 
usuario M.B. a comenta: “E comu- 
nicado aki mester wordo manda pa 
tur tramitador cu boso conoce. Y 
tur e consulnan di diferente pais cu 
ta traha na Aruba. Pa asina nan bisa 
nan paisanonan di e comunicado 
aki!” Mientras otro usuarionan a 
dirigi critica riba e departamento. 
Usuario J.G. a bisa ‘tanto bal, tog 
tur permiso ta wordo nenga’, y 
J.M.R a bisa ‘Por fabor. E manera 
cu nan ta trata hende na DPL ta di 
lamenta’. 


Entrevista cu Minister Otmar Oduber 

‘Hopi hende no ta mira un politico como un ser humano comun y coriente’ 



Continuacion di Pag.3 

A pesar di tur cos, e ta considera cu e 
tabata un decision ‘hopi duro y difi- 
cil’. Principalmente siendo cu e ta- 
bata e di dos politico cu mas voto na 
momento cu el a tuma e decision aki. 
“Pero hopi lihe mi a sinti mi hopi sat- 
isfecho pa e decision cu mi a tuma.” 

—E decision aki a afecta bo hopi? 

“No! E no a crea hopi enemistad. Mi 
a keda cu hopi amigo den e partido 
ey. Claro, tin rasguñonan pasobra na 
fmal e kiebro a significa un caida hopi 
grandi pa e partido cu mi tabata forma 
parti di dje. M ” Aunke e no tin un amis- 
tad manera antes cu su coleganan mas 
cercano di partido, entre nan e lider 
di partido mes, e ta salud’e. 

“Mi ta saluda nan manera mi ta saluda 
cualkier ser humano, pasobra ami no 
ta tene niun hende na curason. Tra- 
bou ta trabou y politica ta politica.” E 
ta kere cu hopi hende ta falta di siña 
for di dje ainda. “Pa educa cu cierto 
momento dolor cu bo por tin y dife- 
rencia cu bo por tin den trabou y den 
politica, mester keda pa loke nan ta. Y 
no mester touch e relacion humano 
cu nos tin den nos bida cotidiano.” 

E mandatario ta consciente di su ha- 
bilidad. “Dios a duna mi un vocabu- 
lario cu hopi biaha mi por a defende 
mi mes elocuentemente.” Esaki a bira 
un instrumento fundamental den su 


bida politico. Ademas e ta reconoce 
cu e parti mas duro di politica ta e 
parti humano. 

“Hopi hende no ta mira un politico 
como un ser humano comun y cori- 
ente. Y nos ta un ser humano comun 
y coriente!” A pesar cu e ta considera 
su mes como un persona hopi fuerte, 
e ta sinti cu politica na Aruba a de- 
genera den e ultimo añanan hopi na 
un nivel personal. En bes di mantene 
su mes na un discusion di bienestar 
general di e pais. 

E no ta nenga cu como politico, y spe- 


cialmente como parlamentario, e ta- 
batin un caracter fuerte. Sinembargo 
e ta sinti cu ora el a bira minister, el 
a cambia substancialmente. E1 a bira 
mas ehecutivo y el a adapta su mes 
den e rol aki. 

—Con Otmar Oduber lo desea cu 
pueblo di Aruba lo recorda bo? 
Prome cu el a contesta e pregunta aki, 
Oduber a bebe un shot di koffie hopi 
skerpi. “Pa loke mi ta! Pa un hende 
simpel. Hopi biaha cu un boca gran- 
di. Pero hopi biaha e boca grandi ta pa 


tapa e curason chikito cu mi tin.” Un 
silencio breve a yena un espacio den e 
combersacion aki. E1 a sigui, pero su 
bos tabata zona mas fragil. “Den po- 
litica nunca mi no por a demostra cu 
mi tin un curason chikito. Pasobra si 
bo ta demostra cu bo tin un curason 
chikito, nan ta come bo bibo.” 

E kier pa comunidad recorda Otmar 
como un persona cu ta stima e pais 
aki masha hopi mes. “Mi no ta un po- 
litico so. Mi a inculca amor den tur 
hende cu mi tabata traha cune. Paso- 
bra nos ta traha pa pais Aruba.” 

Editorial 


Ora ta despedi... 

Ban enfoca riba consenso. 


No tur dia ni tur aña nos tin un ministro ta ban- 
dona su puesto voluntariamente, y sigur no pa 
motibo di salud. Nos por a observa e cambionan 
fisico cu e mandatario a sufri, y sin bay den de- 
taye nos por imagina cu e retonan riba e tereno 
aki ta grandi. Cu su salida ta bay un di e person- 
anan mas marcante y controversial alavez di ulti- 
mo decadanan. Conoci pa su postura fuerte, den 
sentido fisico y figurativo. Esey semper a percura 
pa hopi dinamismo unda cu e ta, y a trece semper 
hopi controversia tambe, te na ultimo. E ultimo 
obstaculo cu e tabatin pa tuma prome cu el a re- 
nuncia a resulta di ta uno dificil pa vence. Nos ta 
comprende cu e asunto aki, e decision clave riba 
tereno di maneho di desperdicio, a keda posterga 
te otro aña, pero ken cu ta bay f ey como man- 
datario, e tema ta sigui mescos, y e contradic- 
cionnan tambe. 

Ultimamente e tabatin exito tambe, logrando e 
‘groundbreaking’ pa e hotel na Sero Colorado. 
Nos corant mes ta un di esunnan cu a critica 
cierto aspecto di e proyecto aki, sin cu nos ta 
perde di vista cu algo mester sucede pa reactiva 
economia di San Nicolas. Pa demasiado tempo e 
zona aki a keda subsisti sin un maneho cla cu ta- 
bata encera un plan coherente di desaroyo socio- 
economico a largo plazo, cu por tabata e base pa 
un cambio structural y pa varios decada pa San 
Nicolas. Desde tempo cu e mandatario aki tabata 
forma parti di e gabinete anterior, e contradic- 
cionnan interno den esaki a sali na luz di dia. Su 
coleganan tabata bay ciegamente tras di e prome 
ministro y e ministro encarga cu energia den nan 
afan pa logra reapertura di e refmeria. E logro di 
impone e farsa di e aventura cu Citgo, cu cual 
nos ta lidiando awe ainda, a haci cu e prome in- 
tento pa trece un hotel grandi na Sero Colorado 
a fracasa, pasobra e inversionista ey no a mira 
como algo realistico pa inverti miyones den som- 
bra di un refmeria den operacion. Y no cualkier 
refmeria, sino uno sin reglanan ambiental, unda 
ademas den e contract cu Citgo/Pdvsa a crea e 
base atrobe pa sigui opera sin legislacion ambien- 
tal, y si acaso nos, Aruba, ta desea di bin cu regla 
ambiental anto nos mester carga e gastonan di e 
adaptacion cu e compania lo mester haci pa por 
cumpli... 

En todo caso, e soño ‘color de rosa’ di e refmeria 
a gana momentaneamente, te cu a cuminsa bira 


mas y mas cla cu e aventura aki no ta bay niun 
caminda. Claro cu tin hende cu ta keda kere 
den e soño, nan tin derecho di nan opinion, pa 
mas cu esaki ta parce algo imposible na e altura 
aki. Pero esey ta un tema cu nos a cubri amplia- 
mente durante e ultimo añanan. Loke nos kier 
bisa awor ta algo cu nos a trece dilanti na 2016 
caba, tempo cu e proyecto di e refmeria a vence. 
Esey ta cu e refmeria tabata stroba un desaroyo 
sano di e ciudad San Nicolas. Y na e momento 
ey e mandatario aki tabata e unico cu no tabata 
preocupa solamente pa Sero Colorado, pero ta- 
bata traha riba un plan di rehabilitacion di San 
Nicolas mes. Anto esey na un momento cu su 
copartidarionan tabata enfoca solamente riba un 
farsa hunto cu e peor escoria di e continente aki, 
nos bisiñanan Chavista. Ata nos ta deal awe ainda 
cu consecuencia di esey. En todo caso, e merito 
di a pensa mas leu e tempo ey, ningun hende por 
kita di e mandatario aki, pero manera semper, no 
tur bataya ta di gana. 

Esey no ta implica cu automaticamente nos ta- 
bata, y ta di acuerdo cu tur aspecto di e rumbo 
cu e desaroyo na San Nicolas a tuma. A surgi e 
tema di partnernan dudoso, unda nos a cuestiona 
esaki, cu prueba y argumento, y lo keda haci esey 
tambe. Y, manera treci dilanti mas biaha, casi mil 
camber pariba, ademas di e miles di camber cu a 
permiti na parti pabao di nos isla caba, ta hinca 
nos den un futuro bastante dificil. Cu ta geel o ta 
berde, o otro color a percura pa e problema aki, 
nos lo mester enfrenta esey na su debido tempo. 

Awor, pakico ta importante pa nos pa trece e 
sucesonan alrededor di San Nicolas dilanti, y 
e papel cu el a hunga den esey? Tin hopi otro 
tereno unda tambe el a opera cu nos por trece 
aden. Por ehemplo su logronan den turismo, pa 
menciona algo? Nos no ta sinti nos yama pa haci 
un recuento di tur loke el a haci, sino enfoca riba 
algo cu pa nos ta un tema cu no ta desaparece cu 
e ministro aki, pero unda el a demostra di mira 
loke hopi hende no ta mira ainda... Manera nos 
a yega di bisa na varios ocasion: tur gobierno tin 
e sagrado deber di hiba e partinan di su pais, cu a 
cay atras economicamente, na e miho nivel di e 
pais en total. Si 40 aña pasa nos mandatarionan a 
comprende esey, nos tabata hopi mas leu awe. E 
mandatario aki a comprende, y esey nos ta com- 
parti. 

















































Chile: Buskeda pa avion militar perdi ta continua 



SANTIAGO (Infobae/ 
Emol) - Autoridadnan 
Chileno a intensifica e 
operacionnan di buskeda 
pa e avion Lockheed Mar- 
tin C-130 “Hercules” cu a 
desaparece dialuna pasa 
mientras e tabata atravesa 
e Pasahe di Drake cu 38 
persona a bordo, segun in- 
forma Forsa Aereo (FACh) 
den un comunicado. 

Ademas di Chile, Argentina, 
Estadonan Uni y Uruguay a 
duna ayudo pa e buskeda riba 
lama y den aire pa trata di 
topa cu e avion, cu a keda de- 
clara accidenta den marduga 
di ayera. Brasil tambe a ofrece 
asistencia. 

Chile ta empleando dos barco 
di su Armada pa e buskeda via 


lama, como tambe un avion 
DHC-6 Twin Otter, dos jet- 
fighter F-5E, otro C-130 mas 
y 4 jetfighter F-16. Ademas, 
dos avion di reconocimento 
P-lll y P-295 di marina ta 
ser usa tambe den e opera- 
cionnan, y tambe un avion 
BAE DASH-1 di Aerovias 


DAP Tambe tin asistencia 
di e satelite Chileno FASat 
Charlie. 

Forsa aereo di Argentina y 
Uguruay a pone tambe avion 
C-130 disponible, mescos 
cu esun cu a desaparece. Fi- 
nalmente, Estadonan Uni a 


pone na disposicion 2 satelite 
pa captura di imagen. 

E Lockheed Martin C-130 
“Hercules”, un avion robusto 
di transporte militar cu ta ser 
usa pa varios pais pa bula pa 
Antartica, unda tin condi- 
cionnan extremo, a desapa- 
rece dialuna nochi mientras e 


tabata bula riba e traicionero 
pasahe di Drake, entre Sura- 
merica y Antartica. E avion a 
sali di Punta Arenas dialuna 
atardi 16:55 ora local. 

Presidente di Chile, Sebas- 
tian Piñera, a señala ayera cu 
e ekiponan di rscate tabata 
haciendo “tur esfuerso hu- 
manamente posible” pa haya 
e avion militar, pero a bisa 
tambe cu “e condicionnan ta 
extraordinariamente dificil.” 
A perde contacto cu e avion 
mientras e tabata bula riba 
e Pasahe di Drake, un parti 
complica di Oceano Atlan- 
tico Sur. E avion tabata bay 
rumbo Antartica den un mis- 
ion di logistica pa e basenan 
Chileno cu ta opera aya. 


Colombia: Ex-presidente Santos mester duna cuenta di aporte electoral 

di Odebrecht 



BOGOTA (Infobae/El- 
Tiempo) - Ex-presidente 
Colombiano Juan Manuel 
Santos mester acudi awe 


na Conseho Nacional 
Electoral, tribunal elec- 
toral di e pais, pa duna 
un version liber den e in- 


vestigacion cu ta andando 
contra su persona pa pre- 
sunto financiamento ireg- 
ular den campaña elec- 
toral presidencial di 2014. 
E placa lo tabata bin di e 
empresa multinacional 
Brasileño Odebrecht. 

E audiencia ta tuma lugar 
despues cu e propio Santos a 
solicita na e tribunal pa scu- 
cha su version liber pa por 
presenta su posicion encu- 
anto e entrada di placa pa su 
campaña y resolve e pregun- 
tanan cu e magistradonan por 
tin tocante e caso. 


E sesion aki tabata programa 
anteriormente pa dia 4 di 
october pero riba solicitud 
di Santos a pospone esaki ta 
awe, ya cu riba e fecha ante- 
rior Santos no tabata na Co- 
lombia. Tocante e audiencia 
CNE a manifesta cu e ex- 
mandatario no tin inmunidad 
politico ya cu e actuacion pa 
cual ta investiga Santos tabata 
den cuadro di su campaña di 
reeleccion. 

Ta anticipa cu Santos lo mes- 
ter responde riba e dudanan 
cu e magistradonan tin encu- 
anto e ultimo revelacionnan 
di e fmanciamento di Ode- 


brecht pa su campaña di 
2014, den cual el a competi 
cu e candidato di derecha, 
di e partido di ex-presidente 
Uribe, Oscar Ivan Zuluaga. 
Den e eleccion ey Santos a 
perde e prome vuelta, pero 
a gana e di dos cu margen di 
500.000 voto. 

Odebrecht lo a fmancia cam- 
paña di Santos, loke ley Co- 
lombiano ta prohibi. Santos 
lo a ricibi en total 3.850 mi- 
yon peso (US$ 1,2 miyon) 
via e empresa Gistic Logistic, 
di Andres Sanmiguel Casta- 
ño. 


America Latino: Benta di junkfood a sigui crece den region 



(Infobae/EFE) - Benta di 
alimento y bebida ultra- 
procesa, conoci tambe 
como ‘comida chatarra’ 
(junkfood) na America 
Latina a sigui crece cu 
17,5% di 2009 te awor, se- 
gun un informe presenta 
dialuna pasa pa Organi- 
sacion Panamericano di 
Salud (OPS/PAHO). 

Segun e organisacion, benta 
di e tipo di cuminda aki a 
crece entre 2009 y 2014 cu 
8,3%, y ta proyecta cu desde 
2014 y te fin di 2019 benta 


a aumenta cu otro 9,2 por- 
ciento. 

“Nos ta papiando di un au- 
mento di casi 18% den ul- 
timo 10 aña, loke ta splica 
tambe e crecemento di so- 
brepeso y obesidad den ul- 
timo añanan,” doctor Cris- 
tian Morales, representante 
di OPS na Mexico, a bisa den 
un rueda di prensa na Ciudad 
di Mexico. 

E informe ta abarca siete pais 
di e region: Argentina, Chile, 
Brasil, Colombia, Mexico, 
Peru y Venezuela, cualnan ta 
representa 80% di e pobla- 


cion Latinoamericano y di 
Caribe. 

Morales a lamenta cu e ali- 
mentonan ultraprocesa, e be- 
bidanan cu sucu y fastfood, 
cu ta duna un calidad nutri- 
cional pober, ta reemplasan- 
do cuminda haci na cas, cu ta 
mas nutritivo. 

“Un di e argumentonan ta 
cu cuminda sano ta mas caro, 
pero esey ta algo cu e indu- 
stria di junkfood ta promovi- 
endo,” doctor Simon Barqu- 
era, investigador di Instituto 
Nacional di Salud Publico di 
Mexico, ta indica. 


E specialista a señala cu e epi- 
demia di obesidad cu nos ta 
experimentando actualmente 
ta debi principalmente na e 
hecho cu 70% di e produc- 
tonan cu nos ta consumi ta 
alimento industrialisa. Casi 
60% di e poblacion di e re- 


gion, como 360 miyon per- 
sona, tin sobrepeso. 

Morales ta bisa cu ta p’esey 
na paisnan manera Mexico e 
principal causa di mortalidad 
ta problema cardiovascular 
relaciona cu sobrepeso y obe- 
sidad. 

Venezuela: 16 militar a logra sali di embahada Panameño y di e pais 



CARACAS (LaPatilla/In- 
fobae) - Despues di e in- 
tento di golpe di estado 
fracasa di 30 di april di 
e aña aki na Caracas, 16 
militar cu a prticipa den 
esaki a logra drenta emba- 
hada di Panama. Dialuna 
pasa nan a logra sali di e 
embahada sin cu e vigi- 
lancia militar Venezolano 
a ripara esaki. Algun ora 
despues nan a logra sali di 
e pais via diferente punto 
y ta sano y salvo na Co- 
lombia. 

Un comision di Direccion 
General di Contrinteligencia 
Militar (Dgcim) a presenta 
na e embahada pa pidi in- 
formacion. E respuesta ta- 
bata cu a ricibi e militarnan 
como huesped den e sede 
diplomatico y cu nan a dicidi 
bandona e lugar voluntari- 
amente. 


Dgcim a alerta tur direccion 
di e organismo na henter e 
pais, pa localisa y captura e 
militarnan aki di Guardia Na- 
cional, pero tabata laat caba. 

A pesar cu e lugar semper ta- 
bata vigila pa varios cuerpo 


policial, incluyendo Sebin 
y Dgcim, e 16 militarnan a 
sali di e sede diplomatico sin 
mayor contratiempo. “Taba- 
tin complicidad, di esey no 
tin duda. E cara...nan ey a 
pasa bao nanishi di esnan cu 


tabata vigila nan,” un funcio- 
nario di inteligencia a conta 
Infobae. 

Despues a bira conoci cu e 
militarnan, despues di pasa 
mas di cinco luna den e em- 


bahada, drumiendo riba cor- 
chon abao na suelo, a logra 
ehecuta un plan di escape cu 
nan a prepara pa mas di dos 
luna, cu ayudo di esnan cu ta- 
bata vigila nan. A keda e pre- 
gunta con esey a sucede. 


Venezuela: Produci localmente ta mas caro cu importa 



CARACAS (LaPatilla) - 
Na Venezuela ta resulta 
mas barata importa cu 
fabrica, y esaki ta keda 
refleha den e shelfnan di 
e tiendanan, cu a lo largo 
di 2019 a yena cu producto 
importa, cu ta bende na 
prijs bastante mas abao cu 
e productonan nacional, 
pasobra nan no ta paga 
impuesto di importacion. 

Esaki ta un problema grave 
pa e empresario. Pa prome 
biaha den ultimo añanan 
competencia di producto im- 
porta ta entre e prome cinco 
problemanan mas urgente pa 
sector industrial, cu awendia 
ta opera cu solamente 20,6% 
di su capacidad instala. Di 
acuerdo cu Confederacion 
Venezolano di Industrial 
(Conindustria), produci un 
bien na e pais ta tres biaha 
mas cu importa. 

E resultado di e Encuesta 


di Coyuntura realisa pa e 
gremio, corespondiente na 
tercer trimester di 2019, ta 
mustra cu competencia des- 
leal di producto importa ta e 
di cinco factor cu mas a afecta 
produccion de bienes entre 
juli y augustus di e aña aki. 

“Nan ta faboreciendo pro- 
ductornan den exterior cu ta 
trece un cantidad di producto 
na e pais cu hopi biaha ni sik- 
iera ta cumpli cu e normanan 
di calidad. Mientras tanto 
nos tin cu cumpli cu un serie 
di norma sanitario hopi di e 
productonan ey no tin, y nos 
mester paga impuesto,” Adan 
Celis Michelena, presidente 
di Conindustria, ta splica. 

Tin economista ta argumenta 
cu un di e motibonan pa cual 
tin importacion asina grandi 
ta e prijs relativamente abao 
di e dollar oficial, cu ta haci 
cu ta mas rentable importa 
producto na lugar di cumpra 
esun fabrica na Venezuela. 



Donate a new Toy or Paseo Gfft Certificate at our ktosk and help bring 
a smiie on the face of a less fortunate child this Christmas Season 

Bonaire tabata escenario di un reunificacion historico 




ORANJESTAD - Funda- 
cion Nos Ke Boneiru Bek 
ta mira bek riba un sim- 
posio sumamente exitoso 
cu a ser tene na Bonaire 
riba e fechanan di 6, 7 y 

8 december. E temanan 
principal di e conferen- 
cia a trata tabata derecho 
di autodeterminacion y 
reparacion den Caribe. 

James Finies, presidente 
di Fundashon Nos Kier 
Boneiru Bek a enfatisa cu 
un di e obhetivonan prin- 
cipal cu a funda NKBB 
tabata pa re-list, reinscribi 
Bonaire riba e lista di teri- 
torionan sin propio gober- 
nacion di Nacionnan Uni. 

Bonaire tabata escenario di 
un reunificacion historico 
caminda representantenan di 

9 pais y/o teritorio Caribense 
cu ta ainda bou di administra- 
cion colonial a reuni. 

Gobernantenan, lidernan, ex- 
pertonan, academiconan y ac- 
tivistanan for di Aruba, Cor- 
sou, Sint Eustatius, Bonaire, 
Puerto Rico, San Andres, 
Providensia, Virgin Islands y 
Cayenne- Guiana tur cu me- 
sun meta comun pa husticia, 
desaroyo Iy bienestar pa nan 
pueblonan a mustra solidari- 
dad na e pueblo Boneriano. 


Ta nos tur ta den mesun lucha 
pa recobra, restaura y respeta 
nos derechonan fundamental 
humano. 

Loke a resalta mas duran- 
te e discursonan, presen- 
tacionnan y debatenan tabata 
cu ta mesun modus operan- 
dis, e mesun sistema dividi, 
oprimi y domina tur e colo- 


nisadonan ta uza contra e ter- 
itorionan y pueblonan cu nan 
tin bao di nan administracion 
y dominio. 

E conclusionnan mas impac- 
tante despues di e sesionnan 
di e parti academico cu a tuma 
luga den e sala di conferencia 
na Capt Dons Habitat y tam- 
be discursonan publico den 


parke Wilhelmina tabata cu e 
caminda o ruta pa sigui cana 
ta, cu un frente-uni direccion 
di comunidad internacional y 
Nacionnan Uni. 

Specialmente pa wordo re- 
list, re-inscribi riba e lista 
di teritorionan sin propio 
gobernacion cu ta cay bao di 
e Comision di Decolonisa- 


cion cu su unico obhetivo ta 
proteccion di e teritorionan y 
nan pueblonan aki, conforme 
articulo 73 di Chapter XI di 
Nacionnan Uni pa guia, fa- 
cilita y yuda realisa nan de- 
saroyo, bienestar y propio 
gobernacion y asina eradica 
colonialismo den tur su for- 
manan existente den Caribe. 



Corsou lo instala camara di 
trafico na 2020 


E camaranan lo ser poni na 17 ubicacion inclui Helmin Wiels 
Boulevard y Weg naar Westpunt. Tambe mester introduci e ley 
di Responsabilidad di plachi number cu actualmente ta den e 
fase final, e minister a bisa. 

Si tur cos bay manera plania, e sancionnan pa infraccion regis- 
tra traves di camaranan tambe mester cuminsa otro aña. 


WILLEMSTAD - Instalacion di camara di trafico lo 
cuminsa na diferente luga na comienso di 2020. Asina 
Minister di Husticia Quincy Girigorie a anuncia. 


Ocho homber aresta pa viola menor den 

grupo 



DEN BOSCH (Dutch- 
News.nl) - E ocho homber 
aresta siman pasa di un 
caso di violacion di grupo 
centra den un sala di ex- 
posicion di automobil na 
Den Bosch a ser laga liber. 

Dos di e homber di 18 y 26 
aña di edad a recobra nan lib- 
ertad diabierna ultimo y e seis 
cu a resta tabatin solamente 
acceso na nan abogado, a re- 
cobra nan libertad di prizon 


preventivo dialuna ultimo. 
Vocero di Corte a nenga di 
bisa pa kico e hombernan a 
recobra nan libertad, miran- 
do cu nan ta sospechoso di un 
delito cu ta hiba un pena di 
mas o menos 12 aña di pri- 
zon. 

Departamento di Ministe- 
rio Publico a bisa cu a nan 
lo apela contra e decision di 
libera e hombernan. E libera- 
cion por tin un impacto den e 


investigacion, e vocero a bisa. 
Segun Telegraaf, cinco di e 
ocho hoben aresta bou acusa- 
cion di viola menornan un si- 
man pasa ta primonan. 

E famianan a bisa e matu- 
tino cu nan no por kere cu e 
hombernan ta culpabel di po- 
siblemente droga y viola tres 
mucha muhe di 15 y 16 aña 
di edad den un sala di des- 
canso di luga di automobil na 
Den Bosch. 














E eM 


REIN0l A9 


DIARANSON 11 DECEMBER 2019 





L/bristmns 

ÇiveflWfljl 


A SURPRISE 
Every Day 


aq e Hruba 

+ j = 

RESORT & CASINO 


Eagle Aruha Casino is celebrating thls festive season 

DRAWING WINNERS EVERYDAY 
f + BETWEEN DECEMBER H™ - 22* 

FOfi EVERY 10 POINTS ACCUMULATED ON SLOTS MACHINES, GUESTS WILL RECEIVE 
AN ELECTRONIC ENTRY FQR RAFFLES. DRAWING HELD EVERY HOUR FROM SPM - HPM 


0 

EAOK AOVANTACE 


Wu-sf bt age !8 l&ploy. floy «Hponsibly. 
tfWtfgcnjblcnBiionyiii3U5.org 


J.E, IRAUSQUiN BLVD. 248, ARUBA | EAGLE ADVANTAGE | (297) 527-91601LOCATED ATTHE EAGLE AftUfiA RESORT& CASINO 


Girobank poni bou moratorio di Banco 

Central 


Kimico disruptivo hormonal 
haya den fruta y berdura 



WILLEMSTAD - Segun medionan na 
Corsou, clientenan di Girobank no por 
lanta nan placa. 

Segun e informe ta cu Banco Central a pone 
e banco bou un moratorio, esaki ta pa asina 


evita cu creditornan cobra debe di e banco. 
Desde 2013 Girobank tabata mara na un reg- 
ulacion di emergencia di Banco central. Por 
a nota cu varios cliente di e banco a bay na e 
sucursal, pero no a logra haya nada mirando 
di esaki tabata cera. 



Abogado: ‘OM ta hunga cu bida di Fonseca’ 


WILLEMSTAD - Minis- 
terio Publico ta dispuesto 
di riesga e bida di Burney 
n Nini n Fonseca pa pone 
e hefe di loteria Robbie 
dos Santos tras di tralie. 
Esaki ta segun e aboga- 
do di Dos Santos, Eldon 
Sulvaran a bisa den un 
comunicado di prensa. 

E ekipo di investigacion 
Criminal RST a menasa 
di transferi Fonseca cu a 
ser sentencia pa su partici- 
pacion den e asesinato di 
e miembro di Parlamento 
y politico Helmin Wiels, 
di Vught, di Hulanda. 

SDKK di e prizon di Cor- 
sou no ta testigua con- 
tra e hefe di loteria. 
Dos Santos awo den custo- 
dia, bou sospecho di fmancia 

e asesinato di Helmin Wiels. 



AMSTERDAM (DutchNews.nl) - Casi un di cada cin- 
co muestra di fruta y berdura na e tiendanan Hulan- 
des ta contene resto di productonan kimico cu altera 
e hormoonnan a pesar di e normanan di EC, esaki ta 
segun un investigacion a haci pa e organismo di control 
di alimento NVWA a descubri. 

E investigacion informa pa e matutino Trouw, ta mus- 
tra cu alrededor di e mita di e nectarin, druif, peach im- 
porta di Spaña ta contene productonan kimico utilisa 
den agricultura cu por causa disrupcion di endocrino. 

Un alteracion di ekilibrio hormonal a relaciona cu un serie di 
enfermedadnan congenital manera autismo, diabetes, infertil- 
idad y ADS. Muhenan embarasa y babynan ta particularmente 
na riesgo. 

Otro frutanan, berdura, yerba, simia, grano, batata, nuts tam- 
be tin e kimiconan cu ta daña e hormoon. Un analisis realisa 
pa NVWA di mas di 3000 muestra na 2017 a revela cu 21% y 
e berdura tabata afecta,19% di fruta y 28% di yerbanan. Algun 
productonan tabata contene mas di un substancia kimico. 

E culpabelnan principal ta e productornan pafo di Europa, cu 
Republica Dominicana encabesando e lista; aunke e produc- 
tornan Spaño ta na number 3. Tambe nan a haya cu e produc- 
tonan Hulandes ta contene e productonan kimico. Chili pep- 
pers (20%), concomber (18%), appel (12%), Brussels sprouts 
(11%) y strawberry (9%) tabata afecta. 

“E limite nan ta ser kibra principalmente na paisnan pafo di 
EU manera paisnan Asiatico, Turkia, Colombia, Surinam, 
Republica Dominicano, Mexico y Kenia”, NVWA a bisa. “E 
productonan di riesgo di e paisnan aki ta ricibi control adicio- 
nal na puertonan di importacion”. 

Clasificado 


ECONOMICO 



Personal GRATIS max. 20 palabra 


PASA LAGA BO AV1SO NA OFICfNA DI BON DIA 
ARUBA WESTSTRAAT#22 FQR D1 9:OOAM-4:OOPM 


Email nos na 

classi fied©c s j >n v.com 


TABENDE 

un apartamento muebla 
Schotlanstraat 17 
Apt.J 

Tel. 593 3636 


SERVICIO PUBLICO 

Señora ta ofrece servicio pa 
cuida mucha of hende grandi- 

Tel: 593 1777 


SERVICIO PUBLICO 

ta yuda busca cas 
pa cumpra of huur 

Tel. 563 1449 

TA BENDE 

Nissan March, dirección 
derecha, 2014, unico dueño en 
Aruba. Se entrega alineado, 
cambio di aceite de motor y 
transmisión, color blanco. 
Está como nuevo 
Tel 739 9090 


SERVICIO PUBLICO 

ta haci tur tipo di trabou 
di costurera 

Tel. 593 2085 


TABENDE 

Caha di Orgel. 

Tin 3 cylinder NOBO. 
Pa mas informacion yama 

Tel. 593 0203 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TA BENDE 

Hopi barata set di comedor 
Bamboo / cama double + kashi 
kashi cushina/ 2 kashi paña 

Tel : 561 7112 


FOR SALE 

sructura pa traha casdi trailer 
mas grandi cu 40 pia. Fls.5 mil 

Tel. 5694343 


TA BUSCA 

Ayudante di cushina cu carchi 
verde y permiso 
entre 20 y 45 aña 

Tel: 592 2441 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


SERVICIO PUBLICO 

ta drecha tur sorto 
di Imagen y verf 

Tel. 584 2489 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TAHUUR 

1 Studio apartment, pa un 
pareha, situa na Moko 280. 
Por yama 

Tel. 564 0275 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


FOR SALE 

mitsubishi Iancer2016 
40 mil km den top condition 
16500 florin ganga 
airco full equipped 
economico riba gasoline 
Tel. 5694343 


TAHUUR 

Bachi pa tur ocasion 
Tel. 749 2533 


TA BENDE 

boonchi largo, comcomber 
chikito, menta y awo com- 
comber di salada. 

Tel.5621223/ 587 9008 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel. 593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 

SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


FOR SALE 

Mustang convertible 2009 
top condition airco v8 
Fls.35 mil jama pa mas infor- 
mashon y pa test drive 

Tel. 5694343 


TA BUSCA 

pa cumpra 1 tereno Eigendom 
di ongerveer 400 m2 pa 500 
m2 den vecindario di Madiki, 
Socotoro, Meinveld, Ponton, 
Companachi of otro bario 
Tel.593 0769/593 3514 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 

FOR SALE 

Commercial property close to 
the new Container Port in 
Barcadera, build-up 424 m2, 
land 2400 m2 for $337,078. 
For more details 
Tel. 593 6318 


TABENDE 

Toyota Hilux pickup double ca- 
bina 1999 color gris. Mester bay 
Prijs negotiable, ta den bon 
condicion 

Tel. 563 8822 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel : 569 7539 /737 3993 


AB0NA PA SOLAMENTE AFL. 38,- PA LUNA Y RICIBITUR DIA B0 CORANTNAN PREFERI 




Yena aki bao e siguiente informacion 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na oficina di Bon Dia Aruba. 
. □ Pone den Box. 

□ Tira den Cura. 

EH3Luna CHóLuna CH 1 aña 


Yama na telefon: 582-7800 of manda un email na accounting@b ondia.com 

www.bondia.com 


Telefon 

Nombercompleto: 

Adres di entrega:.. 

Adres di cobranza: 

Pago Adelanta: 

Violencia domestico y su impacto ariba un mucha 



Definicion di violencia domes- 
tico: 

Cada forma di violencia paden di un 
relacion (dependiente) ta cay bou di 
violencia domestico. Un forma di 
violencia domestico cu ta comun ta 
violencia entre (ex) pareha. Violencia 
entre pareha ta consisti di tur forma 
di abuso (fisico, sexual, psicologico 
y economico) cu ta keda ripiti en- 
tre pareha adulto of adolescente cu 
ta biba bou di e mesun dak of entre 
ex pareha. Tanto hende muhe como 
hende homber por bira victima di 
violencia domestico. 

Ora e mucha wordo confronta cu 
violencia 

Un mucha por wordo confronta cu 
violencia door di mira y scucha e 
abuso, por ehempel si esaki ta pas- 
ando den e mesun espacio cu e mu- 
cha ta (camber, cushina, sala, baño, 
patio, etc.). Un mucha por wordo 
confronta tambe door di scucha, por 
ehempel si e mucha ta den su cam- 
ber y e abuso ta tumando luga den un 
otro camber. Por ultimo un mucha ta 
wordo confronta cu e resultado di e 
abuso, por ehempel ora e mucha wak 
heridanan di un of ambos mayor. No 
ta tur ora un mucha ta wordo con- 
fronta directamente na momento cu 
e bira testigo di violencia domestico, 
sinembargo e mucha ta wordo con- 
sidera como un victima secundario. 
Violencia domestico no ta solamente 
violencia entre pareha, pero e por ta 
maltrato di un ruman (e mucha ta 
wak su ruman wordo maltrata), un 
persona mayor di edad of te hasta un 
mascota. 

Consecuencianan pa e mucha 

E efectonan y consecuencianan di ta 
un testigo di violencia domestico ta 
comparabel cu e consecuencianan di 
wordo abusa fisicamente. Esaki bo 
lo por wak bek na e problemanan di 
comportacion y problemanan emo- 
cional cerca e mucha. Daño ta wordo 
haci na e mucha su siguridad, confi- 
ansa propio y su bienestar emocio- 
nal, ora cu e mucha ta lanta den un 
ambiente di violencia. Un mucha lo 
por tin molester pa haci contacto cu 


muchanan di su mesun edad y e por 
ta dificil pe mucha confia otro hende. 
Muchanan cu ta experiencia violencia 
domestico ta crece den un situacion 
insigur, tanto emocionalmente como 
fisicamente. Por ehempel si un mu- 
cha ta den cercania di e mayor cu ta 
hayando maltrato fisicamente of ora e 
mucha ta purba entremete den e vio- 
lencia. 

Muchanan cu ta wordo exponi na 
violencia lo por tin dificultad pa siña, 
habilidadnan social limita, lo por ex- 
hibi comportacion violento y com- 
portamento riscante. Muchanan y 
hobennan cu ta lanta den un ambi- 
ente violento lo sinti nan mes insigur, 
esaki ta haci cu nan lo drenta estado di 
sobrevivencia. Muchanan y hoben- 
nan cu a experiencia violencia lo tribi 
mas y por ta impulsivo. 

Conflicto di lealtad 

Den casonan di violencia domes- 
tico e victima mayoria biaha conoce 


e agresor. Tanto e victima primario, 
esun cu ta experiencia e abuso directa- 
mente, como e victima secundario. 
Violencia ta trece emocionnan fuerte 
cerca un mucha. Nos por pensa ariba 
emocionnan manera tristesa, miedo, 
rabia, confusion, impotencia, etc. Un 
mucha por experiencia violencia do- 
mestico como algo confuso, pasobra 
di un banda un mayor ta un fuente 
di siguridad pero di otro banda un 
fuente di miedo y angustia. Un mu- 
cha ta keda leal y ta keda stima su 
mayornan incondicionalmente. Vio- 
lencia domestico ta haci cu e mucha 
un dado momento no sa mas kico pa 
sinti pa su mayornan. E ta stima nan, 
pero nan ta caus’e daño ora nan ta 
pleita cu otro. Ademas ora un mucha 
crece den un ambiente di violencia, e 
por lanta cu duda fundamental y con- 
fusion tocante kico ta amor, stima- 
cion, intimidad y violencia. 

Muchanan cu a testigua violencia do- 
mestico ta crece bira grandi cu com- 


portamiento violento como e norma. 
Esaki lo por tin consecuencia ariba 
con e mucha, tambe despues cu e bira 
adulto, lo anda cu conflicto. Esaki lo 
por tin efecto tambe ariba e bida rela- 
cional, es decir bida di pareha, den fu- 
turo ora e mucha bira adulto. 

Un ambiente sigur 

Tur mucha tin derecho ariba un hog- 
ar sigur y salvo, liber di violencia, cu 
mayornan cu ta stima nan y cu ta pro- 
teha nan. Ora ta trata di casonan di 
violencia domestico caminda cu tin 
mucha den cas, no mester lubida cu 
nan tambe ta un victima y nan tambe 
mester haya atencion pa e trauma cu 
nan a experiencia. E mucha como tes- 
tigo di violencia domestico pa basta 
tempo no tabata ser considera como 
un forma di abuso di mucha, paso- 
bra tin e creencia cu e mucha no ta 
experiencia abuso directo den forma 
fisico, verbal of emocional, pues e 
mucha no ta sufri. Investigacionnan 
sinembargo ta ilustra cu e forma di 
abuso aki tambe ta trece su conse- 
cuencianan cune. 

Kico abo por haci si un mucha 
bira testigo di violencia domes- 
tico? 

Muchanan cu a wordo exponi na vio- 
lencia domestico tin e derecho ariba 
un ambiente stabiel y sigur pa nan 
por desaroya sanamente. Muchanan 
cu a bira victima di e forma di abuso 
aki mayoria biaha a sufri den silencio 
y cu poco apoyo. P’esey e ta impor- 
tante pa un mucha cu a experiencia 
violencia domestico, tin un persona 
di confiansa, cerca ken e lo por acudi 
pa ayudo y apoyo. No ta tur ora un 
persona di confiansa ta suficiente. Tin 
ora un mucha mester di guia profe- 
sional pa yud’e procesa e trauma cu el 
a experiencia y pa yud’e cope (anda) 
cu e problema, specialmente si e mu- 
cha ta sufriendo di trastorno di stress 
post traumatico. 

Pa mas informacion tocante vio- 
lencia domestico y su impacto 
ariba un mucha tuma contacto 
cu Fundacion Respeta Mi na 582- 
4433 

Advertencia pa trankilisante pa mascota 


ORANJESTAD - Fundacion pa res- 
cate di animal riba caya, Crioyo Trap- 
pers, a manda un advertencia pa tur cas 
cu tin un mascota den famia tocante e 
trankilisante ‘Vetranquil’. 

Den temporada di fin di aña, cacho y pushi ta 
spanta masha hopi pa e zonidonan fuerte di 
klapchi. Tin mascota cu ta cay den panico y 
ta huy for di nan cas, cu consecuencia cu tin 
hopi mascota perdi of ta haya involucra den 
accidente den e fechanan binidero. 


Algun veterinario ta recomenda cierto remedi 
pa tene e mascota trankil ora cu tin zonidonan 
fuerte, por ehempel 31 di december anochi. 
Relaciona cu esaki, e fundacion ta adverti to- 
cante e remedi ‘Vetranquil’. 

“No duna bo cacho e trankilisante aki ora cu 
tin klapchi (fireworks). E ta un anestesia. Bo 
cacho por scucha tur cos, pero ta ‘lam’. Esaki 
lo causa mas panico y trauma”, e fundacion 
ta adverti. 



VETRANQUIL" 

TaWecien 


Desperdicio di construccion riba tereno publico 


ORANJESTAD - Du- 
rante patruya, team di 
Bureau City Inspector 
a constata na Morgen- 
ster cu tabatin cantidad 
di sushi di construccion 
riba tereno publico. 

A acerca e doño pa splica cu 
no por laga e desperdicio 
aki riba e tereno en cuestion 
pa un tempo largo. E doño 
mesora a coopera y a laga 
busca un baki sushi, mesora 
a ruim op e desperdicio. 



Stichting Parkietenbos: 

Holo malo y gas di Ser’i Teishi ta sigui afecta bida di habitantenan 



ORANJESTAD - Mas 
di dos siman despues cu 
expertonan di exterior 
a bishita Ser’i Teishi pa 
asisti Serlimar pa remedia 
e situacion cu a surgi cu 
e deramento di e enviro- 
bales. Ainda keto bay holo 
malo y posibel gas toxico 
ta afectando e habitan- 
tenan di e bisindario. 

Stichting Parkietenbos tin 
cu enfatisa cu nunca antes e 
habitantenan a pasa den un 
situacion asina manera cu ta 
pasando actualmente. For di 
marduga y mainta trempan, 
e habitantenan no por hala 
rosea di aire limpi, bo rosea 
ta wordo corta y bo ta ansha 
y haya tosamento y dolor di 
cabes. Esaki ta un situacion 
abnormal cu tin cu wordo 
coregi mas pronto posibel. 

E gas posiblemente toxico y 


holo putri ta baha for di Ser’i 
Teishi cu e biento y drenta e 
barionan di Mahuma, Buena 
Vista, Simeon Antonio y ta 
hasta yega na e Hotel nobo, 
Aeropuerto y Primavera. An- 
tes ta solamente ora cu bi- 
ento bolter bo ta tin sinti e 
holo di e dump di Parkieten- 
bos, pero awor ta diferente; 


e holo malo 

y gas cu ta corta bo rosea di 
Ser’i Teishi ta constante- 
mente afectando e barionan. 
Stichting Parkietenbos ta 
desea di informa e habitan- 
tenan cu pronto lo tin accion 
di firma masal pa asina pa 
exigi gobierno un solucion 
mas pronto cu ta posibel. 


Mester bin un solucion, no 
solamente pa locual ta tu- 
mando luga na Ser’i Teishi, 
pero tambe pa e dump di 
Parkietenbos y pa maneho di 
desperdicio aki na Aruba. 

Politica y otro interesnan 
mester wordo poni un banda 
pa pone bida di e ser humano 


na prome luga. Mientrastan- 
to, Stichting Parkietenbos a 
establece contact cu instan- 
cianan internacional y tambe 
na Hulanda pa asisti e funda- 
cion den e lucha pa recupera 
bek e derecho humano di e 
ciudadanonan di e barionan 
pa por hala rosea di aire lim- 
pi. 


Matras 
benta na 
Cumana 

ORANJESTAD - Team di 
Bureau City Inspector a 
haya un matras, cu a wor- 
do laga atras na Cumana. 

Mesora e team a piki esaki riba 
nan pick up pa transport’e na 
su luga debido, den e caso 
aki, na dump. 

Cambio den prijs di productonan petrolero 11 di december 2019 


ORANJESTAD - Minister 
di Finanzas, Asuntonan 
Economico y Cultura ta 
anuncia e prijsnan nobo di 
benta di combustibel en- 
trante 11 di december 2019: 

Gasoline unleaded-premium 
: 203,7 cent p/ltr. ( + 
0,4 cent) 

Diesel LS 

: 175,6 cent p/ltr. (- 
2,0 cent) 

Kerosin 

: 163,5 cent p/ltr. (- 2,0 cent) 

E prijsnan ta inclui BBO/ 
BAZV/BAVE 



163.5 


*2.0 ct/liter 


Keiosinfl 


Cuatro mucha homber y un mucha muhe haya den cas bandona 


ORANJESTAD - Dialuna 
anochi laat un señora a 
bay controla su cas cu el a 
caba di sali for di dje debi 
cu ainda e tin algun cos 
pa saca afo, pero durante 
e controla el a tuma nota 
di luz den e cas y move- 
cionnan. 

E señora a pidi asistencia 
policial, hunto cu polis a 
logra drenta e cura y a mira 
movecion di berdad den e 
cas, polis a bin topa cu cin- 
co hende den e cas. Cuatro 



Señora di edad haya memey 
caminda 


cabayero y un mucha muhe 
den tur e scuridad. 


Segun nan, a haya autorisa- 
cion di e doño di cas pa dren- 
ta, pero lo a forsa un porta pa 
drenta paden. Pero esey no 
tabata e caso debi e señora cu 
ainda tin yabi di e cas y ta pa- 


gando no a entrega e cas na e 
doño mes y e ta keda respon- 
sabel y a pidi polis pa saca e 
personanan for di su cas. 
Polis a tuma dato y saca e ho- 
bennan. 


ORANJESTAD - Den e 
caya pariba di Xavier Uni- 
versity na Emmastraat, 
diadomingo anochi un 
bon samaritano a consta- 
ta cu riba caminda unda 
autonan ta frecuenta tin 
un señora benta y a acerca 
e persona pa wak kico ta e 
problema. 

A constata cu e señora tin her- 
ida na su curpa y e homber a 
yuda e señora lanta y raporta 
na Polis. Patruya a acudi na e 
sitio y a tuma nota e señora 
tin golpi na su curpa debi na 
e caida. Ambulance a acudi 
y unda e paramediconan a 
brinda asistencia medico na 
e señora. 





Notintempo 
pa laba y Seca bo 
Pañanan! 

Pa$ay Laganan na: 


Relojes 

PuSseras 

Cadenas 

Dijes 


Compramos 

Vendemos 

Arreglamos todo tipo de Joyas 

Contamos con uit Buen Surtido de 
Pulseras y Baterias para Relojes 

Habri di Dlaiuna pa Diasabra 
9:00am pa lOOom v di Z:00dm - G:00pm 


LAUNDRY 

HabrjdiDialunapa Diasabra 
1:30am non stap 7:3Gpm 
Diadomingo de SOOam - IODditi 

Tel: 587 0772 


Nos ia graba 
tur sorto di 
articulo 
di rretal 
yama of 
bisfiita nos 


JOYERIA 

COMPRA Y VENTA 


aqua 

Lalndry 


Tanki 

Leendert 17B-A 
Tel: 587 3940 
Fax: 587 2478 
Cell 592 9055 


COMPRA 

Homber ta mata 6 persona cu arma ilegal 




PRAGA (AP) - Un homber 
cu un arma ilegal a mata 6 
persona y herida tres per- 
sona na un hospital na Re- 
publica Checo. E homber 
despues a tira su mes ora 
Polis tabata acerca na su 
auto, segun prome minis- 
ter y oficialnan a bisa. 

Prome Minister Andrej Babis 
a bisa riba television publico 
cu e tiramento a tuma luga pa 


7 am na un hospital su sala di 
espera. E sospechoso a cum- 
insa tira di cerca riba cabes di 
hende. 

Babis a bisa cu el a cancela su 
bishita oficial pa Estonia pa 
bay na e luga di e atake, na 
University hospital na Ostra- 
va, 350km di Praga. E1 a bisa 
cu a duna tratamento na e so- 
spechoso na hospital, pero no 
a duna detaye. “Ta un trage- 


dia grandi, un acto individual 
y desafortuna. Ningun hende 
ta compronde e motibo di e 
sospechoso”, Babis a bisa. 

Minister di Asunto Interior 
Jan Hamacek a bisa cu Polis a 
haya e sospechoso su auto. E1 
a tira su mas na cabes ora Polis 
tabata acercando. Hamacek a 
bisa cu Polis ta investigando 
e motibo, y cu ‘mi kier duna 
e publico siguridad cu no tin 
mas peliger’. 

Polis a identifica e agresor 
como un homber di 42 aña 
di edad. Centenares di agente 
policial a cuminsa un buske- 
da extensivo y a haci uzo di 
dos helicopter. Hefe di Polis 
Regional, Tomas Kuzel, a bisa 
cu sospechoso a uza un arma 
di candela ilegal di 9 mm 
traha na Republica Checo. 
Kuzel a bisa cu e sospechoso, 
kende tin un record criminal, 
a actua su so. 


Polis a publica un potret di 
e sospechoso, despues di re- 
tira un potret anterior di otro 
homber. Nan a bisa cu per- 
sona ey awo ta considera un 
testigo. 

Director di e clinica, Jiri 
Havrlant a bisa medionan di 
comunicacion cu esunnan 


cu a fayece tabata 4 hende 
homber y dos hende muhe. 
Tur victima tabata pashent 
adulto wardando pa trata- 
mento. 

E nacion lo honra e person- 
anan aki cu zonido di sirena 
rond di henter e pais riba dia 
17 di december, Babis a bisa. 


Uber ta raporta mas di 3 mil caso di agresion sexual 


SAN FRANCISCO (AP) 
- Uber, como parti di un 
reporte di siguridad an- 
ticipa pa largo, a revela 
cu a reporta mas di 3 mil 
agresion sexual durante 
biahe na Merca na aña 
2018. 

E cifra ta inclui 235 viola- 
cion den e 1.300.000 biahe 
cu e compania a realisa aña 
pasa. Uber a señala cu tanto 
pasahero como chauffeur ta- 
bata victima, of hasta tabatin 
agresion entre dos pasahero. 
E reporte diahuebs, cual e 
compania a gaba como e 
prome di su tipo, ta duna un 
bista inusual riba mortonan 
den trafico, asesinato y re- 
porte di abuso sexual cu a 
tuma luga durante biyonnan 
di biahe na Merca uzando 
servicio di Uber. 



Ta parti di e esfuerso di e 
compania pa ta mas trans- 
parente, despues di añanan 
di critica riba nan record di 
siguridad. Na 2017, e com- 
pania a conta 2.936 caso di 
agresion sexual, incluyendo 
229 violacion, durante 1 bi- 
yon di biahenan na Merca. 

Uber ta basa su cifranan riba 
reportenan di pasaheronan 
y chauffeurnan, nificando 


cu e cifra por ta mas halto 
mirando cu agresion sexual 
usualmente no ta reporta. 

Uber y su competencia, Lyft 
ta ricibi critica fuerte pa no 
haci mas pa siguridad di pas- 
ahero y chauffeur. Miles di 
hende muhe ta demandando 
Lyft, bisando cu e compania 
por haci mas pa nan protec- 
cion contra abuso di parti 
di e chauffeur. Un muhe 
na Connecticut a demanda 
Uber luna pasa, bisando cu 
su chauffeur a abusa sexual- 
mente di dje. 

Ambos compania a forma 
acuerdo cu rednan pa pre- 
vencion di agresion sexual y 
otro gruponan di siguridad, 
y a gaba nan politica di chek- 
eo pa chauffeurnan. Pero no 
a bay leu suficiente pa pro- 


teha ambos partido. 

Lyft tambe a bisa cu lo duna 
nan reporte di siguridad. 
Vocero di e compania a bisa 
cu ta compromete pa duna 
e reporte, pero no a bisa ki 
tempo. 

Mike Bomberger, abogado 
representando mas di 100 
victima di agresion sexual 
contra Uber y Lyft, ta aplau- 
di Uber pa revela e reporte. 
“Un di e problema cu e dos 
compania aki ta cu nan ta 
sconde y kier tapa e cifra di 
agresion sexual cu ta tuma 
luga den nan vehiculonan”, 
el a bisa. 

Bomberger ta kere cu 80% 
te cu 90% di e casonan aki 
por a preveni cua medida 
manera camara den auto cu 


por filma, y si e compania 
reporta cada asalto cu yega 
na nan atencion na polis. 

Rape, Abuse & Incest Na- 
tional Network a bisa cu ta 
aprecia Uber su transparen- 
cia. E reporte tambe ta infor- 
ma cu biahenan den Uber 
tabata involucra den 97 acci- 
dente reporta durante 2017 
y 2018, resultando den 107 
morto. E compania a bisa cu 
e cifra ta representa alred- 
edor di mita di e porcentahe 
nacional pa accidente fatal. 

E compania tambe a bisa cu 
biahenan den Uber tabata 
involucra den nuebe ases- 
inato durante 2018 y dies 
durante 2017. Uber a nota 
cu e mayoria amplio - 99.9% 
- di su biahenan no a reporta 
problemanan di siguridad. 


Temblor di magnitud 5.3 despues di 
erupcion di volcan 


NEW ZEALAND (NTD) 
-Gisborne, ciudad nort 
di New Zealand a haya 
un temblor di magnitud 
5.3 den menos di 24 ora 
despues di erupcion di 
volcan na White Island cu 
a caba cu bida di 5 perso- 
na. 

E temblor a tuma luga pa 1 
pm ora local. Epicentro di e 
temblor tabata 29 km di pro- 
fundidad y a sintie na Cam- 


bridge, Hunterville, Dann- 
evirke y Wellington. “Mas di 
1.800 persona a sinti y a ra- 
porta e temblor”, GeoNet a 
bisa riba Twitter. 

A sinti temblor na Whakatane 
(180km sur di Gisborne), e 
ciudad cu ta keda mas cerca 
di e White Island, unda ainda 
polis y ekipo di emergen- 
cia ta buscando persona cu a 
disparce riba e isla durante e 
erupcion. 

GeoNet a bisa cu e temblor 


no ta conecta cu e erupcion. 
Pero ainda Polis a bisa cu no 
tin reporte di herido of da- 
ñonan pa e temblor. 

5 persona a confirma morto y 
8 persona ainda ta desapareci 
despues di e erupcion volca- 
nico ayera. Tambe tin 31 den 
hospital cu herida y kemadu- 
ra severo. 

E erupcion a consisti di dos 
explosion intenso cu a manda 
cantidad grandi di vapor y as 
te cu 12.000 pia na e aire. Es- 



unnan cu ta desapareci ta per- 
sona local y turista di Merca, 
Australia, China, Reino Uni 
y Malaysia, Prome Minister 
Jacinda Ardern a bisa. 

Oficial ta bisa cu ta trahando 
ainda cu experto cientifico pa 
determina na ki momento 


nan por bay bek riba e isla 
pa busca e desaparecidonan. 
Polis a bisa cu lo duna in- 
formacion di e nacionalidad 
y condicion di esunnan cu a 
muri of ta herida pa erupcion 
manera nan haya oportuni- 
dad. 

Ring the 2020 with Live Entertainment 
by FJ Band and DJ Lee Performance 

Time: 8:00PM - I :OOAM 
Price: $99 per individual - $790 per couple 
Dinner: Bites and Bubbles New Year's Eve Bruch 
with Wine Pairing „ 8:00PM - T0;00PM 
8 Hors d’oeuvres. 7 OPM - 7;OOAM 
Beverage: Premium Open Bar JO:OOPM - T;OOAM 
Complimentary Toast at Midnight (in front of c asino) 
Favors: Festive Hats, Horns and Noise Makers. 
Fireworks: Extravagant Midnight Fireworks Display 
over the Casino Buiiding (Casino Main Parking Lot) 
Performed by: GREAT WALL FIREWORKS 
Casino Promotions: New Year’s Eve Hot Seat Party 
win up to $2,020 tn Cash and Bonus Slot Doltars 

Reservation and Pre-Payment are Required - Catl 297-527-9164 
Make your Reservation Early as Space is Limited 
J.E. Irausquin Blvd. U248 - Eagte Beach Aruba 


DOUBLEo 

i s 

SPORTS BAR & GRILL Z 


RESORT& CASINO 


Stagiaire di EPB y nos grandinan 


a decora kerstboom 


ORANJESTAD - Ayera 60+. 
mainta stagiairenan di 

EPB a haci un tremendo Aki ta na unda nan a decora 
actividad cu nos grandi- un kerstboom cu a wordo 
nan di centro Kibrahacha duna como un donacion 


door di un di e stagiairenan. 
Cada miembro por a scoge 
un bala di Pasco y pone den 
kerstboom, y cu esaki por 
haci un deseo pa aña 2020. 


Nos miembronan a gosa in- 
menso. Aki tin un bista foto- 


^rafico di e mainta. 


Mujf bff or oióer to play. Piay reiponsfbty. Gsmbtlnp prohlem? Catl 1*626-960-5500 
or viált www.gambiersñnc ymou5.org frcrtjJn restrlction apptles. Copyrlght 2019 

Post Aruba cu serie di stampia nobo “Arkeologia 2019” 



ORANJESTAD - Dialuna ultimo Post 
Aruba N.V a emiti un serie nobo di stam- 
pianan yama “Arkeologia 2019”. 


E stampia aki ta representa conchi, herment 
y copi, pues tur loke cu bo mester pa come, 
bebe y pa comparti cuminda. 

220 cen: Beyesa y moneda 

For di e medaya mas chikito te na e ceramica 
mas fini decora, e habilidad y creatividad di e 
indjannan Mericano ta inconfundibel; sea cu 
nan ta bora, polshi, verf of ta mula pa haya un 
modelo desea. Esaki ta djis algun tecnica cu e 
artesanonan tabata uza. 



E serie ta consisti di cuatro (4) stampia balora 
na 100 cen, 130 cen, 220 cen y 320 cen, cu ta 
yega na un prijs total di Afl. 7,70 y e ta acom- 
paña pa su c envelop di prome dia di emision’ 
cu ta costa Afl. 9,45. 

E diseñonan pa e stampia aki ta un creacion di 
Alfonso de Windt y e stampianan ta imprimi 
na Johan Enschedé Security Print. 

100 cen: Herment 

E stampia aki ta representa un martiu antiguo 
y un molina pa mula maishi. 

130 cen: Excavacion di obhetonan di ce- 
ramica. 

Come y bebe 


320 cen: Practicanan di entiero 

E practicanan di entiero di indjan Mericano 
tabata bon delibera y hopi biaha cu demasiado 
atencion, na unda nan ta incorpora bienes fu- 
nerario rico pa identifica e status di e persona 
den comunidad. Durante e Periodo Cerami- 
co, e cas tabata funciona como espacio tanto 
pa biba, como pa dera hende aden. 

E serie di stampia ta obtenibel na e diferente 
oficinanan di Post Aruba, respectivamente na 
Oranjestad, San Nicolas y Sta. Cruz. 

E bunita serie aki no por falta den bo colec- 
cion. Busca esun di bo awe mes, ya cu e can- 
tidad ta limita. 


CERAMENTO Dl CAMINDA EN C0NEXI0N 
CU TRABAONAN Dl ASFALTAMENT0 

ELMAR ta informa pueblo di Araba en general y specialmente 
automobiiistanan, cu lo re-asfalta un parti di e caminda di Verbindingsweg 
na unda Elmar a haci trabao di cobamento y pa e motibo aki lo sera un 
solo banda di e caminda entre rotonde Banco di Caribe te cu rotonde 
Xerox. ariba diahuebs, 12 di december 2019 for di 4’or di madruga te 
cu 9’ordi mainta, 

ELMAñ ta haci peticion na tur automobilista pa tene cuenta cu e 
desviaciornan como cu lo no por haci uso di e caminda menciona, y pa 
tene bon cuenta cu e situacion di trafico modifica aki, 

Alavez ELMAR ta pidi su disculpa pa cualkier inconveniencia cu lo por a 


surgi pa motibo di e trabao aki. 




CaiTiindi mltj Sari 


W.T^frTia,^ s r H j , 







ELMAR 


Danki pa e comprension 


rservice@elmar.aw 


Advertorial 

Dunando bek na e comunidad di Aruba 

Wind Creek Hospitality a regala 
250 famia un macutu di Pasco 



ORANJESTAD - E 
temporada di Pasco ta 
un momento pa nos 
reflexiona y duna bek 
na nos prohimo cu ta 
den necesidad. E famia 
grandi di Wind Creek 
Hospitality conhunta- 
mente cu ministerio di 
asuntonan social y la- 
bor di Minister Glen- 
bert Croes a entrega 250 
famia den necesidad un 
macutu di Pasco. 

For di momento cu minis- 
terio di asuntonan social y 
labor a acerca Renaissance 
Aruba Resort & Casino 
pa e proyecto bunita aki, 
no a duda niun momento 
y a bisa si. Di acuerdo cu 
Gerente General di Re- 
naissance Aruba, Sr. Paul 
Gielen; 'December ta un 
temporada pa comparti 
den union familiar y pa nos 
di Wind Creek Hospitality 
tabata mas cu un placer di 
por a haci e donacion aki pa 
asina alegra 250 famia den 
necesidad. Dunando bek 


na comunidad, Gerencia 
di Wind Creek Hospitality 
kier a yama Aruba danki!’. 

Un mainta ameno na Cen- 
tro Sagrado Curason Sta. 
Cruz caminda cu simboli- 
camente Sr. Paul Gielen 
conhuntamente cu e ‘Exec- 
utive Team’ di Renaissance 
Aruba Resort & Casino a 
haci entrega di e macutu- 
nan di Pasco na e comis- 
ion encarga cu e districto 
di sta. Cruz. Na mes mo- 
mento Minister encarga cu 
asuntonan social y labor, sr. 
Glenbert Croes a gradici 
Wind Creek Hospitality 
pa nan continuo aporte na 
e comunidad di Aruba. 
Tambe presente tabata t’ey 
Rochi Geerman y sra. Dar- 
laine Guedez-Erasmus cu 
a coordina e reparticion di 
e macutunan. 

Di e forma aki Wind Creek 
Hospitality kier a yama 
danki y asina confirma nan 
compromiso pa duna bek 
na e comunidad di Aruba. 

Aruba Ports Authority ta yama bon bini na Norwegian Epic 


ORANJESTAD - Dia- 
mars pa prome biaha APA 
a yama bon bini na Aruba, 
e barco crucero Norwe- 
gian Epic. E barco crucero 
a sali diadomingo anochi 
for di San Juan, unda Aru- 
ba tabata su prome port of 
call riba e itinerario aki. 

Den transcurso di mainta a 
tuma luga e acostumbrado 
ceremonia, unda gerencia 
di APA, representantenan di 
ATA, Maduro & Sons y de- 
mas stakeholders a intercam- 
bia e tradicional recuerdonan 
cu e capitan y personalmente 
yama e capitan cu su tripula- 
cion y pasaheronan bon bini. 
Norwegian Epic ta forma 
parti di e Norwegian Cruise 
Line y e barco mes ta traha 
na Francia na 2010. Tempo 
cu a trahe, e tabata e di tres 
crucero mas grandi di henter 
mundo! Na October di aña 
2015 e barco crucero a wor- 
do renoba completo. Nor- 
wegian Epic tambe ta conoci 
como e crucero cu ta ofrece 
un show espectacular riba 
cada salida. 

E barco ta midi 329.45 me- 
ter di largura, 40.64 meter di 



hanchura y 61 meter di hal- 
tura. E ta nabega cu un velo- 
cidad di 41 kilometer pa ora. 
E tin 19 piso, cu capacidad pa 
4100 pasahero y 1724 tripu- 
lante. 

Norwergian Cruise Line ta 
un liña crucero cu den trans- 
curso di aña a bin ta crece y 
pa 2020 lo ta e un di e liñanan 
crucero cu lo trece mas bishi- 
tante pa Aruba. 

Tur e cruceronan aki ta trece 
oportunidadnan nobo pa nos 
isla. Un oportunidad pa nos 
sector di turismo keda crece 
y florece. Ta pasaheronan cu 


ta keda nos isla pa mas cu 8 
ora, cu e meta cu nan ta gusta 
Aruba y regresa despues cu 
avion pa vakantienan mas 
largo. Pues den e rato cu e 
pasaheronan ta pasa dia riba 
nos isla, ta esencial pa nan 
haya un bon recepcion, tra- 
to y guia, cu por sirbi como 
un invitacion pa nan bolbe 
atrobe. 

Diamars ta un dia druk den 
centro di ciudad, cu casi 6 
mil turista crucero, parti en- 
tre pasahero y tripulante,cu 
ta di bishita pa cera conoci cu 
“Aruba”. 

Problema cu traduccion ta retrasa 
veredicto den caso Sun Yang 



LAUSANNE (AP) — 
Problema cu traduccion 
den e caso di doping di 
campeon Olimpico den 
landamento, Sun Yang, a 
retrasa e veredicto spera 
pa Januari, segun Corte di 
Arbitrahe pa Sport a bisa 
ayera. 

CAS a bisa cu un ‘transcrip- 
cion skirbi cu a acorda’ di e 
audiencia, incluyendo tes- 
timonio di Sun di Chines 
pa Ingles, ta siendo prepara 
pa yuda e panel di hues cu a 
scucha e apelacion den corte 
habri luna pasa. “Mirando 
e circunstancianan aki, no ta 
spera e veredicto prome cu 
mediado di januari”, e corte 
a bisa. 

Sun ta enfrentando un sus- 
pension di Olimpiada di To- 
kyo otro aña si e panel di tres 
hues ta dicidi cu el a viola 
reglanan anti-doping door 
di nenga di coopera cu ofi- 
cialnan kende a bishita su cas 
na China na september 2018. 
E1 a disputa e credencialnan 
pa tuma su muestranan di 


sanger y orina. 

Agencia Mundial Anti-Dop- 
ing WADA, a apela contra un 
decision di e cuerpo gober- 
nante di landamento FINA 
pa simplemente adverti Sun 
riba e incidente. 

Abogadonan y e tres hues 
varios biaha tabatin problema 
pa sigui e procedementonan, 
incluyendo examinacion di 
Sun na cuminsamento di e 
audiencia di 10 ora. 

Reglanan di CAS ta permiti 
partidonan provee nan pro- 


pio traductornan, pero esun- 
nan cu a bin pa e tripel me- 
dayista Olimpico su team a 
ser reemplasa durante break 
di lunch pa un miembro di 
staf di WADA. 

WADA a pidi e corte pa sus- 
pende Sun pa entre dos pa 
ocho aña. Lo ta e segundo 
violacion pa Sun, kende a 
sirbi un suspension di tres 
luna otorga pa autoridadnan 
Chines na 2014, despues di 
test positivo pa un stimulante 
prohibi. 


Liverpool ta vence Salzburg 2-0 avansando 
den Champions League 


SALZBURG (AP) — Campeon defen- 
sor Liverpool a sobrevivi sustonan trem- 
pan prome cu a anota dos gol den mesun 
cantidad di minuut den segundo mita, 
pa vence Salzburg 2-0 y avansa na etapa 
di knockout di Champions League. 

Naby Keita, ex hungado di Salzburg, a tira cu 
cabes e gol di apertura den minuut 57, prome 
cu Mohamed Salah a round e portero y man- 
da un tiro cu su pia banda drechi. 

Lidernan di Premier League a yega na Stadion 
Salzburg cu mester di apenas un empate pa 
avansa, maske un perdida cu anotacion pober 
lo a mira nan elimina y Salzburg avansa cu 
e mesun cantidad total di punto a traves di 
e empate. Napoli a vence Genk 4-0 den un 
partido hunga na mesun tempo na Italia pa 
termina na di dos luga den Grupo E y join 
Liverpool den ultimo 16. 

Liverpool a biba peligrosamente den prome 
mita, dunando un cantidad di oportunidad 
na Salzburg mientras e sensacion di 19 aña 
di edad, Erling Braut Háland - buscando pa 
anota den su di seis partido consecutivo den e 




grupo - a desperdicia e miho di nan. 

Salah tambe a desperdicia oportunidadnan ai- 
nda mihom prome cu a aplica e tiro fmal pa 
Salzburg cu un di dos gol asombroso, e an- 
gulo mustrando demasiado agudo pa haya e 
net despues di kibra e trampa di offside. 
Apenas un minuut prome, dos ex- hungado 
di Salzburg a uni pa pone Liverpool dilanti. 
Sadio Mane a bula limpi banda links, y mien- 
tras portero Cican Stankovic a sali pa cera e 
angulo, a manda un pase cu Keita a pusha a 
traves di dos defensa di Salzburg cerca di e 
linea di gol. 

“Tremendo team, tremendo esfuerso”, man- 
ager di Liverpool, Jurgen Klopp a bisa di Salz- 
burg. “Tabata un wega dificil. Nan a cuminsa 
asina directo. Nan a haci cantidad di cos sabi. 
Den segundo mita nan no por a wanta e in- 
tensidad. Nos a anota dos gol maraviyoso.” 
Liverpool, seis- biaha campeon Europeo, 
a alcansa e ultimo dos fmal di Champions 
League -perdiendo contra Real Madrid na 
2018 y derotando Tottenham juni ultimo. 
Salzburg ta cay den Europa League como e di 
tres luga den e grupo. 



Advertorial 

Paseo Herencia ta forma 
parti di e programa 
“Toys for Tots” 


For di diabierna, dia 6 di december por pasa na Paseo 
Herencia entre 6or di atardi te cu lOor di anochi na e ki- 
osco situa dilanti di TGI Fridays pa entrega e regalonan 
cual no mester lora nan den papel di regalo. 

Por aporta na e programa cu cualkier compra di regalo 
pa mucha of un gift certificates di Paseo Herencia ob- 
tenibel na Paseo su Parking Cashier. 

Durante e luna di december lo tin live shows 8or di 
anochi riba escenario. Por disfruta di e bunita Christ- 
mas water show tur dia 8:30pm y 9:30pm. Riba diabi- 
erna y diadomingo lo tin grupo di gaita y diasabra Angela 
Flores lo tin su show di violm cu canticanan di Pasco. 
Paseo Herencia ta habri tur dia te cu lOor di anochi. Pa 
mas informacion por tuma contact na (297) 586-6533of 
bishita Paseo Herencia su pagina di Facebook. 


ORANJESTAD - Paseo Herencia a anuncia nan 
participacion den e programa di “Toys for Tots” 
cu ta un programa di Coldwell Banker unda ta 
colecta regalonan pa muchanan menos fortuna 
entre 0 pa 16 aña di edad. Awor Paseo Herencia ta 
ofrece su localidad pa por haci donacion y lo yuda 
colecta regalonan pa e muchanan di Aruba. 

A pesar di suspension, atletanan Ruso preparando pa Olimpiada 



MOSCU (AP) - A pesar di 
otro suspension pa dop- 
ing, cantidad di atleta 
Ruso lo competi den e 
proximo Olimpiada. 

E sancionnan otorga pa 
Agencia Anti-Doping Mun- 
dial WADA dialuna ta nifica 
cu no lo tin bandera Ruso ni 
himno nacional den un canti- 
dad di competencia deportivo 
mayor, incluyendo Olimpia- 
da di Tokyo otro aña. Pero lo 
tin suficiente alternativa pa 
Rusia sigui manda teamnan 
neutral na e eventonan. 

Y esey ta prome cu e retonan 
legal inevitabel, cual lo por 
debilita e sancionnan mas ai- 
nda. 

Restriccionnan similar a ser 
imponi den pasado. Na Olim- 
piada di Winter Pyeongchang 
2018, no tabata ‘Rusia’, pero 
tabatin 168 Atleta Olimpico 
di Rusia’, dos di ken despues 
a faya test di doping. 


Ora e team di hockey mascu- 
lino a gana e medaya di oro 
den uniformnan cordando 
riba e ‘Mashin Cora’ Sovi- 
etico di pasado, hungadonan 
a canta himno nacional di 
Rusia, sin cu tabatin mu- 
sica. Presidente Ruso, Vladi- 
mir Putin a yama e coach pa 
dun’e felicitacion. 

Un di e atletanan top di Ru- 
sia a bisa cu ainda e tin meta 


pa competi den Olimpiada di 
Tokyo. “Mi no a kere e sto- 
rianan cu tur cos ta bay ta 
bon. Locual a pasa awe ta un 
desgracia”, segun un tripel 
campeon mundial den high 
jump, Mariya Lasitskene a 
skirbi riba Instagram. “Mi 
nunca tabatin plan pa cam- 
bia mi nacionalidad y mi no 
tin plan pa hacie awo. Mi ta 
bay demostra den mi sport cu 
atletanan Ruso ta bibo, hasta 


den status neutral.” 

Lasitskene ta un critico vocal 
di con oficialnan di deporte 
Ruso a maneha e probleman- 
an di doping. E tabata ausente 
na Olimpiada 2016 pa e sus- 
pension amplio riba e team di 
track Ruso. Competiendo na 
2020 como atleta neutral no 
lo ta nada nobo p’e, pasobra 
restriccionnan similar ta na 
luga pa Rusonan den track 
desde 2016. 

Ainda tin incertidumbre riba 
con Rusonan lo competi. Na 
weganan di Pyeongchang, 
Comite Olimpico Interna- 
cional a ricibi critica pa per- 
miti atletanan Ruso tin uni- 
form den colornan nacional y 
no neutral. 

IOC tambe a ricibi critica 
pa permiti oficialnan Ruso 
ta presente, y pa aproba e 
nomber Atletanan Olimpico 
di Rusia’ na luga di Atletanan 
Olimpico Independiente’, 


manera esunnan di paisnan 
suspendi tabata conoci den 
weganan anterior. 

“Un team cu bay eynan no 
ta representativo di Rusia”, 
segun Jonathan Taylor, cabe- 
sante di comite di revision 
di cumplimento di WADA, 
contestando riba Olimpiada 
di Tokyo. “Esaki ta pa manda 
e mensahe cu Rusia a entrega 
su luga na e competencia ey.” 
Hungando den Mundial 
2022 lo nifica cu EIEA mester 
cambia su reglanan pa permiti 
un team neutral. “Mi no sa si 
nan ta bay clasifica”, Taylor a 
bisa. “Si pone un mecanismo 
na luga, (Rusia) por aplica pa 
participa a base neutral.” 

Esey lo por ta particularmente 
incomodo, mirando cu FIFA 
a duna elogio pa Rusia como 
anfitrion di e torneo aña pasa, 
y presidente di FIFA, Gianni 
Infantino, a acepta un meda- 
ya di presidente Ruso, Vladi- 
mir Putin. 


Patriots gara ta spiona den secuela di Spygate 



FOXBOROUGH (AP) — 
New England Patriots a 
reconoce dialuna anochi 
cu un ekipo di video trah- 
ando pa e team a filma e 
Cincinnati Bengals duran- 
te wega di diadomingo, un 
violacion di reglanan di 
liga cu a echo e scandal di 
e team, ‘Spygate’ na 2007. 

Den un declaracion riba 
Twitter y e website di e team, 
Patriots a bisa cu e team di 
tres persona, pa un serie on- 
line titula c Do Your Job’ in- 
apropiadamente a filma e 
campo for di box di prensa 
como parti di un caracteristi- 
ca di departamento di scout- 
ing. E filmacion a tuma luga 
‘sin conocemento specifico di 
e reglanan di e liga’, e declara- 
cion ta bisa. 

E team tambe a bisa cu mien- 
tras cu a ricibi credencial pa 
e team di Browns, e team 


na cas, ‘nos fayo pa informa 
e Bengals y e liga tabata un 
fayo no intencional’. Ora a 
confronta nan, e team a bisa 
cu e ekipo di film ‘inmediata- 
mente a entrega tur video na 
e liga y a coopera completa- 
mente’. 

“E unico proposito di e gra- 
bacion tabata pa duna un ilus- 
tracion di un advance scout 
na trabou riba caminda. No 
tabatin intencion di uza e vid- 
eo pa ningun otro proposito”, 
e declaracion a bisa. “Nos ta 
tuma responsabilidad com- 
pleto pa e accion di nos ekipo 
di produccion na e wega di 
Browns-Bengals.” 

Patriots a ricibi un multa di 
$250mil y perde un escogen- 
cia den prome ronda na 2007 
pa viola reglanan di NFL 
contra uzo di video pa horta 
señal. Coach Bill Belichick a 
ricibi un multa di $500mil. 

E scandal, yama ‘Spygate’, 


a yuda impulsa falta di con- 
fiansa ampliamente riba e 
team cu a continua un decada 
despues, ora a acusa e team di 
ilegalmente saca aire di e bal- 
anan uza den wega di campe- 


onato AFC na 2015. Quar- 
terback, Tom Brady a ricibi 
suspension di cuatro wega, y 
e team a ricibi un multa di $1 
miyon y perde otro escogen- 
cia den prome ronda. 


E acusacion a yega ora coach 
di Bengals, Zac Taylor, kende 
su team ta enfrenta New 
England diadomingo, a con- 
firma cu e liga tabata inves- 
tigando e actividadnan di e 
team di filmacion. Un vocero 
di NFL no a responde inme- 
diatamente na un peticion pa 
comentario di AP 
Contestando riba e report- 
enan durante su show na ra- 
dio dialuna, Belichick a bisa 
WEEI radio cu e team di vid- 
eo tabata completamente sep- 
ara di e staf di futbol. “Nos tin 
absolutamente nada di haci 
cu locual na produci, dirigi 
of filma”, segun Belichick, 
kende a aparece riba video 
den un episodio anterior di e 
serie, riba e manager di eki- 
po. “Mi nunca a mira niun di 
nan tape ni nada otro. Esaki 
ta algo cu cual nos tin 100% 
cero participacion.” 

Exitoso seminario di karate cu ‘Sensei’ Yannis Venizelos 




ORANJESTAD - Dia- 
domingo ultimo a tuma 
luga e ultimo seminario 
di ‘kata y kumite’ (bringa- 
mento imaginario tecnico 
y bringamento real) di 
‘sensei’ Yannis Venizelos 
di Spaña. ‘Sensei’ Yanis 
Venizelos ta un 5to Dan 
JKA/WKF/RFEK. Tambe 
e ta un arbitro mundial 
cu hopi experiencia. E 
ta conoci mundialmente 
como e entrenador di e 
conocida karateka y me- 
dayista mundial Andrea 
Armada di Venezuela. 

Tabata un mainta yena di 
hopi energia unda e ‘sensei’ 
Yannis Venizelos a duna un 
tremendo seminario yena di 
hopi tips con pa e karatekan- 
an coregi nan tecnica. Pa 3 


ora largo e instructor aki a sa 
di pone tur su conocemento 
na disposicion di cada karate- 
ka, haciendo e sala di gymna- 
sio di Maria College MAVO 
un explosion total di sodo, 
esfuerso y dedicacion. Na 
mes momento, e seminario 


aki ta fmalisa e campamento 
y preparacion special di e se- 
leccion. 

Janilaine Bello, Alejandro 
Gonzalez Lujan y Juan Da- 
vid Velasquez a train duro pa 
asina sigui subi nan nivel di 



tecnica den karate. 

Presidente di Aruba Karate 
Bond, señor Felix Tromp, 
ta gradici Ryubu Kai Aruba 
(‘sensei’ Jose Vivas), Shoto- 
kai Aruba (‘sensei’ Alberto 
Gonzalez Lujan) y Dojo 


Gyoseki Kan (‘sensei’ Gus- 
tavo Velasquez) pa participa 
na e seminario. Ta haci uzo 
di e oportunidad pa gradici 
tambe Stichting Sportsubsi- 
die Aruba, Aruba Sport Unie 
y Comite Olimpico Aruba pa 
sostene e proyecto aki. 


Seleccion di triatleta kids lo representa Aruba na Corsou 



ORANJESTAD( 297Sports)- Re- 
cientemente Aruba Triathlon As- 
sociation a manda un seleccion di 
triatleta kids pa e Off Road Sprint 
Triathlon na Corsou. 

Mayoria di e atletanan aki a cum- 
insa e aña aki cu e deporte di triath- 


lon. E biaha aki ta manda atletanan 
den categoria mucha muhe 10-11 
aña cu ta Anaisa Martis y Amy-Lane 
Kock mientras den e categoria mu- 
cha homber 10-11 aña nos tin Ejay 
Geerman y Dylan Giel. Den e cat- 
egoria mucha muhe 12-14 aña lo 
manda e atletanan Nathalie Ferrer y 


Zanny Quimper mientras den mucha 
homber 12-14 aña lo bay Za’ir Croes y 
Richard Sotelo. 

Mester bisa cu e competencia lo bay 
ta un off-road triathlon unda nos ho- 
ben atletanan lo landa core mountain 
bike y fmalisa cu un careda na pia. E 
atletanan lo ta biahando bou guia di 


coach Lucien Dirksz mientras Sec- 
retaria Yahaira Jansen lo bay como 
miembro di e delegacion. 

E atletanan aki pa prome biaha lo 
representa Aruba internacionalmente 
den triathlon. 

Aruba Open Water Swimming un exito rotundo den 2019 


ORANJESTAD(297Sports) - Diadomin- 
go ultimo a tuma luga e competencianan 
di Open Water Swimming sin duda a hala 
hopi atencion den e aña deportivo 2019. 


wijk y e mas popular na cas di Roly Bisslik 
bandi Zeerovers a wordo uza como locali- 
dad y sigur a cay na agrado di e landadonan. 



Cada bes e evento tabata haya mas landado 
mientras e publico por cierto grandisimo tam- 
be tabata gosa di e caredanan den 1, 3 y 5km. 
E luganan Mangel Halto, Rogers Beach, Zee- 


Un palabra di pabien na e Comision di Open 
Water Swimming pa un tremendo aña 2019 
y esnan cu a triunfa den e ultimo evento. 

Aki tin un bista fotografico di e mainta. 

Parlamentario Rocco Tjon(MEP): 

‘ Sociaal Crisisplan cu sosten unanime pa 2020’ 



ORANJESTAD - Siman 
pasa un biaha mas Minis- 
ter Glenbert Croes a logra 
haya sosten unanime di 
Parlamento pa loke ta 
trata existencia di “So- 
ciaal Crisisplan” pa aña 
2020. Ta trata di ehecu- 
cion di diferente proyecto 
di importancia grandi pa 
e cadena social. Pero un 
motibo cardinal pakico 
Minister Glenbert Croes 
ta bolbe haya sosten una- 
nime ta e motibo cu ehe- 
cucion di e plan ta conta 
cu transparencia te riba e 
ultimo detaye. 

Implicacion presupuesto 

2020 

Conforme presupuesto 2020 
e gastonan di Sociaal Crisi- 
plan lo keda den e cuadro di e 
normanan financiero. E ben- 
eficionan di e proyectonan 
cu ta wordo ehecuta ta bisto 
y a wordo presenta tambe 
na Parlamento na momento 
cu Minister a bin responsa- 
bilisa su maneho. Pa ilustra 


kico continuacion di e So- 
ciaal Crisisplan kiermen pa 
2020 nos ta accentua, entre 
otro, cu diferente proyecto 
na KIA, Directie Sociale Za- 
ken, Voogdijraad, Orthoped- 
agogisch Centrum, Bureau 


Sostenemi y e Fact Team lo 
continua. 

Conseho di departamento di 
asunto social 

Hunto cu e peticion di Min- 
ister Glenbert Croes pa pro- 
longa existencia di e Sociaal 


Crisiplan na 2020. Nos a 
tuma nota tambe di e con- 
seho di departamento di 
asunto social. E director di e 
departamento, cual ta encar- 
ga cu ehecucion di e Sociaal 
Crisisplan tambe ta accentua 


cu continuacion ta cardinal. 
Asina so por garantisa contin- 
uacion di e progreso cu Min- 
ister Glenbert Croes a logra 
den e cadena social. 

Pa conclui 

Parlamento completo ta 
bolbe sostene Minister Glen- 
bert Croes den cuadro di e 
Sociaal Crisisplan. Fraccion 
di MEP di e banda aki ta sos- 
tene e maneho completo di e 
Minister manera e reduccion 
di desempleo cu el a logra. 
E reduccion aki a wordo se- 
ñala den e investigacion cu a 
wordo haci door di Departa- 
mento di Labor. Na mes mo- 
mento Banco Central tambe 
ta premira cu inflacion lo 
baha te na 1.3% den 2020 y 
cu turismo lo sigui crece cu 
2.8% na 2020. Aña 2020 ta 
mustra sumamente positivo 
pa Aruba y yena cu oportuni- 
dad. Nos ta sigur cu e mane- 
ho di nos prome Minister, 
sra. Evelyn Wever-Croes, lo 
sa di capitalisa riba e opor- 
tunidadnan aki. 


Parlamentario Shailiny Tromp-Lee (MEP): 

‘Investigacion di ARA ta mustra claramente cu Mike Eman no a percura 
pa e cobertura di e gastonan di e proyectonan PPP: Green Corridor y 

Watty Vos Blvd’ 



ORANJESTAD - Reci- 
entemente Algemene Rek- 
enkamer Aruba (ARA) a 
publica e rapport ‘Publiek 
Private Samenwerking’. 
ARA a haci investigacion 
riba maneho di e contrac- 
to y suministro di infor- 
macion di Green Corridor 
y Watty Vos Blvd cu ta basa 
riba un colaboracion en- 
tre sector publico y sector 
priva, miho conoci como 
proyectonan PPP. 

ARA a investiga si e parti- 
donan a y ta tene nan mes na 
e acuerdonan di contracto y 
si tabata tin suficiente bista 
riba e riesgonan fmanciero. 
Tambe a investiga si e infor- 
macion suministra na e par- 
tidonan envolvi, entre otro 
Parlamento, ta di tal forma cu 
nos por carga y realisa nos re- 
sponsabilidad. 

Loke sigur ta resalta y cu ta 
keda menciona mas biaha den 
e rapport ta e tristo realidad, 
cu di na comienso di ambos 
proyecto no tabatin claridad 
riba e cobertura di e gastonan 
a largo plaso. Tromp-Lee ta 


indica cu enberdad na nin- 
gun caminda of momento 
Gobierno di Mike Eman a 
percura pa e fondonan nec- 
esario pa cubri e gastonan di 
dicho proyectonan y manera 
Mike Eman mes a bisa e ta 
laga un legado na debe pa 
pueblo paga cu orguyo. Esaki 
sigur ta subraya loke MEP a 
bin ta enfatisa pa hopi tem- 
po y mas cu claro ta enfatisa 
e grado di mal maneho di e 
gobierno di AVP P’esey mes 
Tromp-Lee ta bisa cu cada 
biaha e ta keda asombra ora 
Mike Eman ta cuestiona ac- 
cionnan di e Gabinete actual 
cu si ta percura pa carga nan 
responsabilidad. 

Otro punto cu ta keda men- 
ciona den e rapport ta cu 
pais Aruba, Gabinete Wever- 
Croes, si a introduci tempo- 
ralmente un belasting adi- 
cional pa cubri entre otro e 
gastonan di e proyectonan 
PPP, esta Green Corridor y 
Watty Vos Blvd. Cual nos tur 
sa cu ta keda referi na e crisis 
tax BAVP Na mes momento 
ARA ta remarca cu e en- 
tradanan aki, como impuesto, 


ta temporal y no tin un desti- 
no specifico. Esta cu e BAVP 
cu Gobierno Wever-Croes a 
hay’e ta introduci, su desti- 
nacion no ta mara na e pago- 
nan di e proyectonan PPR Pa 
Parlamentario Tromp-Lee 
mas importante ta pa sa si e 
entradanan cu pais ta genera 
mediante e BAVP ta suficien- 


te pa paga tur e gastonan di e 
proyectonan PPP (esnan ex- 
istente incluso Green Corri- 
dor, Watty Vos Blvd y renoba- 
cion y ampliacion di HOH). 

Otro aspecto y preocupa- 
cion presenta den e rapport 
cu Tromp-Lee ta di acuerdo 
cune ta cu e BAVP a keda in- 


troduci temporalmente, pero 
e realidad ta cu Mike Eman 
a bay laga atras proyectonan 
PPP cu den 18 aña (Green 
Corridor), 20 aña (Watty Vos 
Blvd) y 29 aña (HOH) mes- 
ter bay keda paga. 

Gobierno semper a indica 
cu nan a haya nan obliga pa 
bin cu e crisis tax, e BAVP, pa 
cubri e gastonan di PPP y pa 
contra aresta e forma irespon- 
sabel cu e gobierno anterior a 
endeuda nos pais. Nan inten- 
cion ta pa e ta temporal paso- 
bra no ta husto cu ta pueblo 
mester paga pa e mal mane- 
ho. Gabinete Wever-Croes na 
mas di un ocasion a indica cu 
nan ta buscando otro forma 
pa paga e debenan aki pa asina 
por duna un alivio na comu- 
nidad. 

Cu e rapport aki riba mesa, 
ta otro prueba cu e daño cu 
gobierno anterior a haci con- 
tra nos pais, ta hopi grandi. 
Den otro relato Tromp-Lee 
lo sigui elabora mas riba otro 
conclusion y recomendacion 
cu a keda presenta pa ARA 
den e rapport aki. 

Mike Eman y Januar Loefstop a cende kerstboom di Speransa 



ORANJESTAD - Dialuna anochi tabata un encuentro 
magico na Cas di Partido AVP na Playa. Pa algun 
siman un grupo di amigo / boluntarionan grandi di 
partido encabesa pa parlamentario Benny Sevinger a 
traha incansablemente riba e proyecto di e kerstboom 
na cas di Partido AVP. E momento culminante a tuma 
luga dialuna anochi ora cu a invita e comunidad pa 
compaña /ta presente y forma parti di e cendemento di 
e kerstboom di partido AVP. 

Lider di Partido Mike Eman a hiba palabra na e ocasion y a 
gradici un y tur pa nan presencia. Durante su discurso Lider di 
partido ta corda tur hende cu den e dianan aki ta momentonan 
importante pa brasa otro den e espirito di e dianan di Pasco 
pa hunto nos crea e compromiso grandi pa e cambio di aña. 

Mike Eman ta vocifera cu den comunidad ta sinti un inkietud/ 
deseo grandi pa cambio y esaki solamente por bin na momento 
cu uni forsa y hunto dicidi cu ora aña 2020 habri lo traha di 
dia y anochi pa realisa e cambio pa nos pueblo. 

Alivio, felicidad y progreso ta biba den curason di e pueblo 
y dialuna anochi a comparti e espirito aki di un speransa 
nobo. Un peticion na creador pa guia, duna sabiduria, duna 
forsa y conocemento pa trece e comunidad hunto pa trece 
e alternativa cu e pueblo Arubano desea y merece, ta locual 
Mike Eman a bisa. 

Gradiciendo tur pa nan presencia ta haci peticion pa corda cu 
tin cu lucha, traha y pone diferencia politico un banda paso 
nos tur ta ruman riba e isla aki. Sin distincion di e color, nos 
tur ta ruman. Discriminacion no ta biba den nos Pais. 

Pa fmalisa Lider di partido AVP Mike Eman ta remarca cu 
“Aruba ta warda riba e partido AVP pa haci e diferencia, trece 
felicidad, Paz y harmonia bek den pueblo. Marcha lo marcha, 
lo cana bario pa bario, cas pa cas, skina pa skina pa realisa e 
compromiso cu e pueblo. 

Cas di Musica Piedra Plat cu presentacion pa publico diasabra awo 


ORANJESTAD - Docen- 
tenan hunto cu e studian- 
tenan lo haci un presenta- 
cion di lo cual nan a siña 
durante e proceso cu nan 
ta tumando les y tambe 
pa e alumnonan custuma 
toca dilanti di publico. 

Nos tin alumnonan di tur 
edad for di 6 te cu 80 aña. in- 
strumentnan musical ta: Pi- 
ano, Guitara, Cuarta, Baho, 
Blokfluit, Drum y Canto. 


Nos lema ta: iSiña musica y 
bira mas creativo!. Nos Fun- 
dacion ta pidi un contribu- 
cion di 10 Florin cu ta inclui 
un ayaca y refresco na fmal di 
e programa. 

Pa mas informacion Tel: 
5855544 / 5610821 / 5834631 
Piedra Plat 50. 
e-mail: centrofamiapp@ 

gmail.com 

Web: www.facebook.com/ 

FundacionCentroFamiaPie- 
draPlat www.facebook.com/ 
CasDiMusica 




Biba Bida... ta yega Paradera 


Cruz Cora Aruba su programa pa nos 

grandinan 




ORANJESTAD - Otro 
siman, diahuebs dia 12 
di december, Cruz Cora 
su programa ‘Biba Bida’ 
lo ta bishita districto di 
Paradera/Sta. Cruz. E 
programa aki ta pa tur 
adulto di 65 aña of mas cu 
kier topa cu otronan pa 
socialisa, cu ta busca rec- 
reacion y na mes momen- 
to siña algo importante. 

E actividad ta di 9or di mainta 
pa lor di atardi na Piedra Plat 
Entertainment Center y por 
registra na tel. 582-2219. E 
programa Biba Bida ta com- 
pletamente gratis y riba e dia 
aki lo encera hersengymnas- 
tiek cu Tio George y tambe 
un sesion di Qi Gong facilita 
pa Qi Gong Aruba. 

Cruz Cora Aruba ta invita 
tur nos grandinan cu tin in- 
teres pa join, pa yama pronto 
di registra na tel. 582-2219. 


Parokia Inmaculada 
Concepcion cu fiesta di 
La Birgen di Guadalupe 



ORANJESTAD - Dia- 
huebs awo, dia 12 di de- 
cember ta Fiesta di La 
Birgen di Guadalupe, Pa- 
trona nacional di Mexico. 

Riba e fecha aki ta conmem- 
ora cu na aña 1531 La Birgen 
Maria a aparece na Guadal- 
upe na un Indjan yama Juan 
Diego. E pueblo di Mexico 
pa siglonan largo ta busca 
refugio cerca Mama Maria. 
Nan ta acudi cerca dje pa pidi 
proteccion contra opresor- 
nan, pa haya forsa pa sobre- 
vivi den cualkier situacion y 
pa un futuro husto pa nan 
yiunan. 

Pastoor Jairo Maduro di 
Parokia “Inmaculada Con- 
cepcion” na Santa Cruz ta 
haci un yamada special na e 


pueblo Mexicano residencia 
na nos isla, tur su paroki- 
anonan y henter pueblo di 
Aruba pa bin compaña La 
Birgen di Guadalupe den 
un Procesion y Santo Misa, 
diahuebs awor, dia 12 di de- 
cember. E Procesion ta cum- 
insa pa 6:30 di atardi y lo sali 
pabou di misa. E Santo Sac- 
rificio di Misa na honor di 
La Birgen di Guadalupe lo 
cuminsa pa 7:00 di anochi cu 
canto di Mariachi “Luz de la 
Luna”. Sa cu e Mama santo 
y bondadoso lo pidi su Yiu 
Hesus pa duna tur cu roga 
na dje forsa pa surpasa situa- 
cionnan dificil cu por aleha 
nan di Hesus. Esunnan cu 
ta desea por bin bisti cu nan 
trahe China o Charro. Keda 
cu e Paz di Señor. Fraternal- 
mente, 

Minister di Cultura a duna sosten na Show di Pasco di Fundacion Artistar 



ORANJESTAD - Funda- 
cion Artistar, bou di guia 
di Bertha Wolff, a or- 
ganisa un Show di Ambi- 
ente di Pasco’ e aña aki cu 
un cantidad di 15 mucha y 
hoben cantante, hunto cu 
dos grupo tipico na Cas 
Tan Tin. 

E hobennan cu a deleita e 
publico cu un cancion di 
Pasco tabata: Ruwell Webb, 
Lizienne Webb, Cristopher 
Croes, Javinah Besselink, 
Dayenne Croes, Jaycelyn 
de Cuba, Akylaah Croes, 
Stephanie Quant, Gismary 
Linarez, Marilyn Lugay, 
Ivy-Anne Brown, Priscilla 
Quant, Jaydiene Croes, Zarel 
Yarzagaray, Jaylon Machado, 
Micheline Abreu, Edsel St. 
Jago y Jaime Robles de Me- 
dina. Tambe tabatin presen- 
tacion di Agrupacion Tipico 
Un Brindis cu a pone tur e 
bailadonan riba pista di baile. 
Na fmal Agrupacion Tipico 
Camaris bou di guia di Fabi- 
an Ras, a culmina e show cu 
un bunita presentacion. 

Tabata un anochi hopi ameno 
den ambiente di Pasco den 
sabana di Cas Tan Tin. Swin- 
gline Production a transfor- 
ma e fachada di Cas Tan Tin 
den un podium cu a wordo 
ofreci na tur nos cantantenan 
hoben y adulto. Pa Minister 
Xiomara Maduro tabata un 
placer di por disfruta di e 
ambiente y pa mira con nos 
hobennan tabata contento 
di por a haya un tarima pa 
nan presenta nan talento pa 
medio di nan cancionnan 
animando e publico. Esaki ta 
netamente un di e metanan 
di Ministerio di Cultura y cu 
e Show di Ambiente di Pasco 
aki sigur por a mira con e 
participantenan tabata gosa 
di e tarima cu a ofrece nan. 
Un felicitacion na Funda- 
cion Artistar cu pa prome 


biaha ta dedica un show den 
ambiente di Pasco special pa 
nos futuro artistanan. Por a 
ripara cu e hobennan ta hopi 
bon prepara, sigur di nan mes 
y nan alegria ta brota durante 
di nan presentacion. 


Un danki na un y tur pa a 
haci tur posibel pa logra re- 
alisa e anochi aki. Minister 
Xiomara Maduro ta desea tur 
nos artistanan na Aruba feliz 
dianan di fiesta. 

Señor ta mi wardador, mi’n tin falta. di nada 
Den cunucu di yerba berde e ta ponemi sosega. 
B ta hibami na awa trankil, 

Pa mi bolbe haña forsa”. 

Salmo: 23 

Cu honda pena pero conforme cu 
boluntad di DIOS, nos ta anuncia 
fayecimento cristian di: 



Sr. Raul A. Werleman 

Mihor conoci como: ‘Raul Beep 
Beep Werleman’ 

‘Popa, Mo Utclli , 

*17.11.1945 - fl0.12.2019 

Acto di entiero lo wordo 
anuncia despu.es 


Hesus a bisa: 

“Ami ta e resureccion y e bida; esun cu 
kere den Mi lo biba, maske e muri” 
Juan 11:25 

Cu dolor na nos curason, nos ta 
anuncia fayecimento di nos ser keri: 



Nelson Ricardo Winklaar 

Mibor conoci como ‘Nel’ 
*30-09-1948 - f09-12-2019 

Acto di entiero lo wordo 
anuncia despues 


“Señor ta mi wardador, mi’n tin falta di 
nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Susanna Sanchez-Geerman 

.*10-11-1927 - f08-12-2019 

Acto di entiero lo wordo anuncia despues 


XT 







“Señor ta mi wardador, mi’n tin falta 
di nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 


A fayece cristianamente: 



Florencio Koolman 

Mihor conoci como ‘Janshi’ 
*16-12-1940 - f07-12-2019 
Na nomber di su: 

Esposa: 

Aurelia “Grace” Koolman-Angel 

Yiunan: 

John Koolman 

Marisella Koolman y Haime Trimon 

Roland Koolman y Antonieta Paredes 

Crispin Koolman 

Raimundo Koolman 

Shamira Koolman y Daniel Koolman 

Nieto(a)nan: 

Benjamin, Ruwin y Ardwin Tromp 
Kimberly Koolman 
Nazira y Amira Koolman 
Raylies y Raygell Koolman 
Delainey y Denzel Koolman 
Bisanieta: 

Alysha Tromp 
Mama di su nietonan: 

Lisette Helder 
Tata di su nietonan: 

Adri Tromp 

Rumannan: Vda. Luisa Croes-Koolman y 
famia 

Vda. Marianita Gomes y famia 
Vda. Victoria Koolman-Kock 
Padrino: Antonio Koolman 

Comer y compernan: Sr. Fanfa Tromp 

Sr. Olindo Koolman 

Sra. Vda. Emelina Loopstok-Koolman 

Cacho stima: Blacky 

Swa- y cuñanan, sobrino- y sobrinanan, 
primo- y primanan, comer- y compernan, 
ihanan, bon amigonan, bon bisiñanan, ex 
coleganan di Douane. 

Demas famia: Koolman, Angel, Tromp, 
Gomes, Croes, Kock, Wever, Muller, Baroud, 
Ramada, Jullen, Helder, Kelly, Trimon, 
Albertsz, Angela, Danjo, Smith, Everon, 
Loopstok, Rasmijn 

Ta invita pa acto di entiero cual lo tuma 
lugar na Misa Santa Anna na Noord 
diabierna 13 di december 2019 di 2or pa 
4or di atardi. Despues lo sali pa Santana 
Catolico na Noord. 

Condolencia lo tuma lugar diahuebs 12 di 
december 2019 di 7or pa 9or di anochi. 

Lo tin un box disponibel pa donacion pa 
Koningin Wilhelmina kankerfonds. 

Disculpa nos si den nos tristesa nos por a 
lubida algun conocir of famia. 



“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Victor Brugés 

*25-09-1940 - t09-12-2019 
Na nomber di su: 


Esposa: 

Zaida 

Yiunan: 

Harold 


Henry 


Victor 


Desiree 


Rachel 


Julian 

Nieto(a)nan: 

Andrew, Zillion, Zane, Ziana, 

Lea-Mia 


Rumannan: 

Alvaro y esposa 


Ines 


Rina y esposo 


Dora 


Nanci y esposo 


Alicita 


Tur su sobrino y sobrinanan 

Swa y cuñanan: Pierre y esposa 

Juanita y essposo 
Mario y esposa 
Tamarah y esposo 

Demas famia, amigo- y conocirnan: Laclé, 
Enriquez, Brugés, Zuñiga, Mejia, Todd- 
Dandare, Vanegas, Magdaniel. Velasquez, 
Maynes, Roys, Palacio, Diaz, Campo, Croes, 
Trimon, Gomez, Rasmijn, Quintero, Fereira, 
Yanes, Oduber, Curvelo, Quandt, Torres, 
Escudero, Kingsale, Sneek, Silva, Bedoya, 
Pinzon, Arregoces, Carillo, Vingal, Martinez, 
Redondo, Duran, Mendosa, Toncel, 
Fernandez. 

Nos disculpa si nos por a lubida un of otro 
famia of conocir den nos momento di tristeza. 

Ta invita pa e acto di condolencia y entiero cu 
lo tuma lugar diahuebs 12 di december 2019 
di 2or pa 4or di atardi na Aurora Funeral 
Home, despues saliendo pa Santana centraal 
na Sabana Basora. 

Sorteo # 6958 


4868 


4105 


6479 




Sorteo # 6002 


1993 




Sorteo # 707 


9046 




Sorteo # 4761 


1271 


Sagitario 



Sorteo # 2612 


2654 


9868 


7479 




2915 


5195 


2839 




Sorteo # 2769 


1620 




Sorteo # 825 


8972 




Sorteo # 2769 


2688 


Virgo 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 10 Dec 2019 Anochi 




Sorteo # 

Joker Letter 

0 

x Jackpot 


0 

x Match 4+ 

210 . 000 ,- 

0 

x Match 4 

0 

x Afl. 12,00 


irZ i7* ) 


Sorteo # 4971 


x Jackpot 


203 


x Match 4 


x Afl. 8,00 


04 - 05 - 15 - 17-24 


Proximo Jackpot 


50.000,- 



16 - 17 - 20-22 

Sorteo # 1219 

Mega Ball 03 

1 

x Jackpot | 


1 

x match 4 

250.000,- 

7 

x Afl. 500,00 

81 

x Afl 50.00 

113 

xAfl. 15,00 



Afl. 350.000,- 



DIARIO 


SUPER 

4 


7691 - 8521-2958 


1212 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 10 Dec 2019 Merdia 





Sorteo # 

0 

x Jackpot j 

0 

x Match 4+ 

0 

x Match 4 

0 

x Afl. 12,00 


Joker 


Letter 


210.000,- 



> 

> 

| Sorteo # | 

0 

x Jackpot 

0 

x Match 4 

0 

x Afl. 8,00 


Proximo Jackpot 


63.000,- 





Sorteo # 

0 

x Jackpot 1 

0 

x match 4 

0 

x Afl. 500,00 

0 

x Afl 50.00 

0 

xAfl. 15,00 


Mega Ball 


350.000,- 



Afl. 625.000,- 





Ta momento pa un cambio den bo bida Aries 
esaki ta pa demostra bo madurez, no laga im- 
1 pulso guia bo sea mas humilde y lo bo mira 
cambio rod di bo. Number di suerte ta : 18, 
42, 22, 6, 26, 32 


Awe ta un bon dia pa bo y bo pareha cana den 
parke y mustra con hopi boso ta stima otro, 
e luz di bo strea ta lusa ariba bo caminda un 
sorpresa grandi ta na caminda. Number di 
suerte ta : 4, 43, 23, 7, 27, 33 


Bo imaginacion ta hibado den un mundo di 
exito awe demostra bo capacidad Geminis y 
habri bo mente pasobra abo por. Bo number 
di suerte ta :7, 44, 24, 8, 28, 34 

Geminis 


Awe bo ta bay tin e idea pa prepara un vakan- 
tie y efectua un biahe no gasta hopi sea cau- 
teloso, number di suerte ta : 3, 45, 25, 9, 29, 
35 


Algun di bo soñonan cu bo a soña ta resalta 
den realidad awe ta bon pa purba bo suerte . 
Number di suerte ta : 20, 46, 26, 10, 30, 36 


Relatonan cu amigo of amiga ta moviendo 
den un bon direccion ta tempo pa bo forma 
un entrada extra pa bo y planifica un bon 
vakantie. Number di suerte ta : 1, 6, 27, 11, 
31,37 


E trabou di den ekipo ta mustra mas y mas 
pero e tin su bon logro y satisfecho cu exito. 
Bo number di suerte ta : 20, 2, 28, 12, 32, 38 


Scorpion e amor di bo bida ta den bo porta 
habri bo wowo y acepta . number di suerte 
ta :36, 3, 29, 13, 33, 39 


Algun bishitantenan inoportuno lo bati bo 
porta awe habri bo porta y sea cortes y lo 
bo mira un cambio den bo awe. Number di 
suerte ta : 9, 4, 30, 14, 34, 40 




Çr 1 



Sagitario 



Si bo ta amante di computer y e weganan 
fl di internet awe ta un dia bon pa bo pasa bo 
tempo ariba internet . number di suerte pa 
:: w awe ta: 14, 5, 31, 15, 35, 41 

Caprlcornlo 

Acuario e mundo di comportacion ta un 
mundo hopi avansa awe ta e dia cu bo mester 
cuminsa busca otro horizonte den diferente 
* website ta momento di traha placa Acuario. 

Aquafjjy umber ^ suerte ta : 33, 6, 32, 16 , 36, 42 


Piscis bo a demostra bo sabiduria awo de- 
mostra bo carisma y lo bo cosecha un exito 
rotundo awe. number di suerte ta : 28, 7, 33, 
17, 37, 43 

^flSERVICIO 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den Dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 
Rode Kruis Aruba 

Pedro Gallegostraat 14 
Tel.297-582-2219 
Fax 588-3376 


Dokter na warda 



Botica na warda 


Oranjestad: 

del Pueblo 
Tel. 582 1253 


San Nicolas: 

Seroe Preto 
Tel. 584 4833 


Oranjestad 

Hospital 

7:00 pm/10:00 pm 


San Nicolas 

Dr. v/d Linden 
Imsan 


Servicio di Taxi 

Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule December 2019 


TUE 


WED 


THU 


FRI 


SAT 


SUN 


10 



12 


13 


14 


15 


ARR 


DEPT 


BERTH 


NORWEGIAN EPIC 


08.00 


20.00 


C 

MSC DIVINA - Dept. 

**** 

18.00 

B 








MONARCH 


06.30 


15.30 


C 








CARNIVAL MAGIC 


08.00 


16.00 


B 

ADVENTURE OF THE SEAS 

09.00 

20.00 

C 

AZAMARA JOURNEY 

08.00 

18.00 

1 








CELEBRITY REFLECTION 


16.00 


**** 


B 

VOLENDAM 

08.00 

23.00 

C 








AIDAPERLA 


08.00 


18.00 


C 

EURODAM 

13.00 

23.00 

1 

CELEBRITY REFLECTION - dept. 

**** 

18.00 

B 

STAR FLYER 

10.00 

18.00 

G/H 








SERENADE OF THE SEAS 


16.30 


**** 


B 

ZUIDERDAM 

08.00 

23.00 

C 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 


107 


Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 


913 


Seguridad Nacional 

11911 


Cruz Cora 

582-2219 

BOTICA 


Aloe 

584-4606 

4 Centro Medico 

584-5794 

Central 

585-1965 

Dafeota 


588-7364 


Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 


583-8560 


UTILIDAD 

Setar 

117 

Web 

525-4600 

Elmar 

523-7147 


Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Centrale Bank van Aruba 

Daily Exchange Rates - 12/10/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

180.52 

181.24 

182.04 

GBP 

2.28 

2.33 

2.39 

JPY 

162.62 

164.11 

165.75 

EUR 

195.62 

197.40 

199.39 

DKK 

25.43 

26.15 

26.95 

NOK 

18.35 

19.07 

19.87 

SEK 

17.67 

18.39 

19.19 

For amounts up to Afl. 100,000 

Comision di retiro ta baha cu vakantie 


ORANJESTAD - Director 
di Departamento di Labor 
y Investigacion ta ricibi 
conseho di Comision di 
Retiro cu ta delibera ariba 
tur peticion di retiro en- 
trega na Departamento di 
Labor y Investigacion pa 
un of mas dunado di tra- 
bao cu e meta pa por ricibi 
un permiso pa termina un 
relacion di trabao cu un of 
mas trahado. 

Un comision independiente 
cu ta consisti di representan- 


tenan di organisacion di du- 
nado di trabao y representan- 
tenan di e mundo di sindicato 
(Artikel 3 Landsverordening 
Beéindiging Arbeidsrelatie). 

Na tur cliente di Departa- 
mento di Labor y Investiga- 
cion cu tin caso relaciona cu 
e permiso aki ta anuncia cu e 
Comision di Retiro ta bay cu 
vacacion di 12 di december 
2019 te 8 di januari 2020. 

Tur peticion pa por termina 
un relacion di trabao ta keda 


S j(? cahlabgan 
□p. Cincm a i 

Alp .1 ^edtl .".nntc' 


© VIPAl Pdwo 
H fcrfintia 


^0 Falm ShqcIi 
FlcrMcill 

5SÓ.QG73 


CEHibbanncinftfTvai.carn 
f? Cn.'ibbean Gficmai Aruba 


MQRE VARIE1Y iN PBOGIt AMMIMG AND 5 KQWHWE5 NQW WtTH U SCREENSI^ 

LB CORSAiHE VW 

m SLINDAV. DECEMBEfi S, 1:00PM 

© 


MOM TKUi 
Fll b: 10 
UT m 

SAT 2:JS 
S4JM 1: JS 


410 
630 
4 10 
4 10 

■1:50 

4:SD 

4;SD 


IOSO 
11D;S4J 
1:30 


7:05 
»20 
7:05 

m 


0 :2(1 

inu 

OC | 11:35 
S:20 


imo* iUSSELL I HMN HAIRttDH JR 


V 

AV 1 

5:45 

■?SD|5:4i 


ES 


541511K 

SAf-illH ;:3» 14:501 7;lfl | 

THE G000 LIAR 


0 


MOM-FEI 4:451 
5AT-S1M 1 5S| 


1:10 
4 20 


6451*10 


21 Eo.^GES 

5ATSIH 17:5513401 4:25 j 9:10 

as 

4-00 

*-on 


1:20 

10.4(3 

6:70] 14:40 
0:20 

SflD 

7:15 

SrOD* 

5:00 


7:15 
7:3D 
7:15 
7:15 


9:30 
II 45 

¥: i 0 j 13:45 
9:50 

7:5« 110:15 
7:50 

GPENING DECEM8ER 12: iUMANJI:THE NEXT LEVEL BLACK CHRISTMAS 

THl WAGIC QF THI MQVIIS 
ON YOUR MOBILE DEVECE 

• App Store | 

| ^ Gfiir^ 

W■ GooglePlay 

“i. 


den proceso. Casonan cu ta 
rekeri pa bay Comision di 
Retiro y cu ta pendiente di e 


proceso di contradeci (ver- 
weerproces) lo mester tene 
cuenta cu un retraso den 


esaki. Januari 2020 tur caso 
pendiente lo wordo entrega 
na Comision di Retiro. 


Tayer pa comunica over di calidad di aire 



ORANJESTAD - Dia 16 pa 20 di de- 
cember lo tin un tayer pa diseña un 
forma pa comunica over di calidad di 
aire na Aruba. E tayer lo tuma luga na 
Universidad di Aruba y por registra pa 
participa na www.brenchies.com/data. 

E tayer aki ta wordo duna dor di artista y 
programmer Sharon Lee de la Cruz. Sha- 
ron ta CEO y Creative Coder na Digital 
Citizens Lab na New York, un design col- 
lective cu enfoke riba tecnologia civico. 
Prome cu esaki e la duna les na e studio 
lab di Princeton University y un di e TED 
resident. 


en cuadro cu e Sustainable Development 
Goal cu ta pidi pa tur pais na mundo midi e 
cantidad di particulo cu tin den aire. Te na 
e momento aki Aruba no tin niun sistema 
cu ta publica e data aki. 

E tayer aki ta invita e particular young pro- 
fessionals entre 15 y 30 pa participa den e 
diseño di un forma pa comunica over di 
calidad di aire cu ta facil pa comprende pa 
nos comunidad. Calidad di aire ta un tema 
importante pero cu hopi biaha no ta bon 
comprendi, e ta importante pa nos cuminsa 
midi e calidad prome cu nos bula na cual- 
kier conclusion. 


Durante e aña, Metabolic Foundation cu E tayer aki lo wordo organisa conhunta- 
apoyo di UNESCO a traha riba dos siste- mente cu UNESCO, Global Shapers 
ma pa midi calidad di aire na Aruba. Esaki Oranjestad y University of Aruba. 


Pronostico di Tempo 


Tempo: 

Variabelmente nubia cu un 
awasero breve 

Temperatura maximo 31 
grado Celsius temperatura 
minimo 26 grado Celsius 

Bahada di solo : 6:15pm 
subida di solo : 6:51am. 

Biento: 

For di direccion oost te 
oost- noordoost y modera 
te basta fuerte; forsa 3 te 
5 (12 te 39 km/ora, 7 te 
21 nudo) den dia posible- 
mente fuerte den rafaga; 


forsa 6 (40 te 50 km/ora, 22 
te 27 nudo) 

Situacion general di 
tempo: 

Humedad abundante den 
atmosfera lo pone cu den 
proximo 24 ora lo bay tin 
temporalmente mas nubia 
pasando riba region local. 
Pa e motibo aki por spera 
principalmente den oranan 
di marduga y mainta trem- 
pan localmente un awasero 
breve. 

Condicion di lama: 

Olanan ta for di direccion 



oost- noordoost cu haltura 
di 5 te localmente 8 pia. Un 
aviso pa boto chikito ta na 
vigor pa e parti noord di 
costa y lama habri te diabi- 
erna mainta 6’or. Un supli- 
ca ta bay na ocupantenan di 
boto chikito pa bay cu cau- 
tela den e area menciona y 
sobra di lama habri. 

Sur Korea ta bisa cu test 
reciente di Nort tabata 
motor di raket 



SEOUL (AP) — Minister di Defensa di Sur Korea a 
bisa ayera cu e test recien no specifica na un sitio di 
lansamento di raket, tabata un motor di raket, entre 
speculacion cu e Nort ta tumando pasonan preliminar 
na caminda pa lansa un raket di distancia largo prohibi. 

Minister di Defensa, Jeong Kyeong-doo a bisa durante 
un bishita na Sydney cu Seoul a expresa su ‘preocupacion 
profundo’ riba e test di motor y e lansamentonan recien di 
misil balistico di Nort Korea den lama, segun su oficina na 
Seoul. 

Tabata e prome evaluacion externo di locual Nort Korea 
a yama ‘un test hopi importante’ na su sitio di lansamento 
di raket Tongchang-ri. E Academia di Ciencia di Defensa 
Nacional di Nort a bisa diadomingo cu e test lo tin ‘un efecto 
importante riba cambia e posicion strategico’ di Nort Korea. 
Jeong no a elabora riba kico e funcion di e test di motor tabata, 
pero a urgi Nort Korea pa stop ‘actonan cu ta aumenta tension 
militar’. 

Varios experto a bisa cu e test reporta ta indica cu Nort Korea 
ta preparando pa lansa un raket cargando un satelite den un 
test disfrasa di tecnologia di misil di distancia largo, meymey 
di diplomacia lidera pa Merca riba caba cu e crisis nuclear 
Nort Koreano. 

E diplomacia ta para pa varios luna, cu Nort Korea presionando 
Merca pa haci concesion pa fin di aña. Nort Korea a duna 
pista cu lo bandona diplomacia y resumi test di misil nuclear 
y balistico intercontinental si Merca no cumpli cu e fecha 
limite. 

Expertonan ta bisa cu Nort Korea probablemente lo opta 
pa lansa un satelite na luga di un ICBM, pasobra por ripiti 
su argumento cu tin derecho soberano na desaroyo espacial 
pacifico, y haya sosten di China y Rusia. Ademas, presidente 
Donald Trump a gaba e moratorio riba test ICBM y nuclear di 
Nort como su logro mayor den politica stranhero. 

Den lunanan recien, Nort Korea a lansa un cantidad di misil di 
distancia cortico y otro arma for di su costa oriental den lama. 
Sur Korea y parti di Hapon lo ta den alcance di e armanan aki, 
cual no ta un menasa directo riba Merca. 

Analistanan ta bisa cu misil balistico y raket uza den lansamento 
di satelite ta comparti forma, motor y otro tecnologia similar. 
Nan ta bisa cu cada un di e lansamentonan di satelite di Nort 
den pasado lo a mehora su tecnologia di misil. 


Hende di edad avansa ta prefera cash, 
desconfiando banco riba internet 



HULANDA (dutchnews.nl) - Un di 
cada dies persona di edad avansa na 
Hulanda no ta uza servicionan di ban- 
co online, a pesar di tin un computer, 
pasobra nan ta kere e ta insigur, segun 
un encuesta di e organisacion pa per- 
sona di edad avansa, ANBO. 

Casi mita di esunnan cu ta nenga pa uz’e, 
ta bisa cu e servicio ta insigur, y mas di 
mita abisa cu no lo persuadi nan pa cum- 
insa, hasta si ofrece ayudo. Cash ainda ta 
importante pa hendenan di edad avansa, 
segun director di ANBO, Liane den Haan, 
a bisa. 

“E resultadonan di e survey ta importante 
awo cu ABN Amro a dicidi di deshaci di 
hopi di su ATM pa motibo di intento pa 
rementa nan. Puntonan di servicio tambe 
ta cerando cada bes mas, poniendo den 


peliger e disponibilidad di cash riba cual 
hopi hende grandi ta depende.” 

Casi tres cuarta parti di e lOmil encuestado 
tin un tablet of smarphone, como tambe 
un computer. Tres cuarta parti tin un app 
di banco, pero menos cu un di cada tres ta 
uza e aparato pa haci pago pasobra nan ta 
considera cu e app ta insigur. 

Casi tur encuestado a bisa cu nan ta kere 
cu e posibilidad di paga cash mester keda 
un opcion. 

Contestando kico lo haci si no tin cash 
mas, 35.5% a bisa cu lo uza internet. “Nos 
kier yuda e hendenan di edad avansa pa 
haci e transicion na banco online y nos lo 
hacie cu ayudo di e banconan. Pero nos por 
hacie unicamente si hende ta dispuesto”, 
Den Haan a bisa. 


Mita di tur cliente online tin keho 

HULANDA (dutchnews.nl) - Un di 
cada dos persona cu a cumpra algo 
online durante ultimo aña tin un keho 
riba e servicio, cu entrega laat mas 
ariba riba e lista di problema di con- 
sumidor, segun un encuesta nobo pa 
agencia di estadistica nacional, CBS. 

Un tercio di consumidonan tin keho pa 
orario di entrega, mientras problemanan 
tecnico cu website y productonan daña ta 
tuma di dos y di tres luga. 

CBS a encuesta 5,600 persona y a haya cu 
79% a cumpra sikiera un producto online 


den aña pasa, un aumento compara cu 70% 
na 2015. 

Hende tambe ta gastando mas riba com- 
pranan online. E productonan mas cumpra 
tabata paña y accesorio deportivo (55%), 
biahe y vakantie (52%) y ticket pa evento 
(47%). 

Di e alrededor di 2.2 persona cu no a cum- 
pra online aña pasa, mayoria a bisa cu nan 
ta prefera mira y toca productonan den un 
tienda fisico. Y 30% a bisa cu nan ta preo- 
cupa pa privacidad y siguridad, y no kier 
entrega nan datonan personal of detaye di 
nan credit card. 

Premier Evelyn Wever-Croes ribaRapport di Algemene Rekenkamer 

‘Gobierno anterior a sconde informacion pa Parlamento’ 



ORANJESTAD - Premier Evelyn 
Wever-Croes a reacciona preo- 
cupa riba e Rapport di Algemene 
Rekenkamer riba e proyectonan 
PPP. Specificamente riba e hecho 
cu Algemene Rekenkamer ta 
cuestiona cu gobierno anterior 
no a duna informacion na Parla- 
mento. 

Es mas, ARA ta constata awor cu go- 
bierno anterior no a duna Parlamento 
e informacion cu Parlamento mester 
pa por haci su trabou debidamente, 
segun un comunicado di gobierno. 

Den su Rapport, Algemene Rekenka- 
mer a haci dos acusacion serio contra 
gobierno anterior. 

1. Sconde informacion: 

ARA ta remarca cu tin hopi informa- 
cion detaya y tiki informacion riba 
riesgonan fmanciero a largo plaso y e 
medidanan pa limita e riesgonan aki. 
“Esaki ta algo hopi serio y tabata con- 


oci cu durante Gabinete Mike Eman 
I y II e gobierno tabata manipula cu 
Parlamento. Oposicion tabata critico, 
pero tabata wordo bari for di mesa 
constantemente”, segun e comuni- 
cado. 

2. No a duna parlamento bista 


di e gastonan real 

E di dos acusacion serio ta cu gobier- 
no anterior no a duna Parlamento un 
bista completo di e gastonan y tam- 
poco ta haya informacion presupues- 
tario y di financiamento riba termino 
largo. ‘Y esaki ta e motibo cu nos pais 


a yega te na un abismo fmanciero, 
mientras e Parlamentarionan di AVP 
tabata sinta un banda y bati man.” 

“Mi ta lamenta cu e acusacionnan aki 
a bin asina laat. Tempo cu mi tabata 
den Parlamento mi a papia hopi di 
esaki pero e mayoria den Parlamento 
e tempo ey no kier a asumi su respon- 
sabilidad, es mas, nan a permiti e go- 
bierno anterior comete tur e erornan 
aki. Ta tristo pa constata awor e daño 
cu e gobierno di AVP a causa Aruba. 
Awor nos tin un situacion full dife- 
rente. Nos tin un Parlamento critico, 
cu ta eherce nan trabou di Parlamen- 
tario cu seriedad y dedicacion. Esey 
ta un condicion hopi importante pa 
garantisa un democracia solido. Mi 
ta preocupa pa e consecuencianan di 
e mal maneho di gobierno anterior, 
y mi ta mas determina cu nunca pa 
fortifica nos institutonan pa garan- 
tisa democracia, bon gobernacion y 
fmanzas publico saludabel”, Wever- 
Croes a fmalisa bisando 


SKOA a organisa dia di reflexion pa 855 docente y empleado 



ORANJESTAD - Ayera mainta SKOA a or- 
ganisa un Dia di Reflexion pa su docen- 
tenan di diferente scol Catolico na Aruba 
y empleadonan di e fundacion aki. E dia di 
reflexion aki a conta cu presencia di Mon- 
señor, Luis Secco y otro miembronan di nos 
clero. 

Directora di SKOA, Anuesca Baly a declara na 
Bon Dia Aruba cu e meta tras di e dia di reflexion 
aki ta pa trece un momento hunto tur nan docen- 
tenan y tur nan empleadonan di SKOA. E1 a bisa 
cu nan a conta cu presencia di alrededor di 855 
hende den e dia di reflexion aki cu a conta cu un 
orador special, pastoor Morrison cu a bin for di 
Corsou. 

E1 a toca e tema di M batisa y manda M caminda e 
religioso a bay mas den detaye kico ta precies ora 
bo ta batisa y manda. M Nos tur ta batisa, pero bo ta 
manda tambe pa haci un tarea of trabou di bo tal- 
entonan cu bon tin como persona," el a bisa. Nan 
a referi na e parti cu como miembronan di SKOA 
nan por trece claridad den nos scolnan. 

Segun Baly, e pastoor a indica cu aworaki tin dife- 
rente scuridad den mundo y hopi biaha e ta bini 
debi cu no tin un punto di referencia. Kiermen 
si tin amor, guia y un parti spiritual, bo por trece 
esey como referencia. Directora di SKOA ta haya 


cu como docentenan y trahadonan di e fundacion 
aki, bo por trece esaki pa e muchanan pa nan por 
busca e parti aki tambe na nos scolnan. 

Retonan 

E ta haya cu e reto grandi cu hopi biaha nan tin ta 
cu e triangulo no ta un triangulo mas entre scol, 
cas y misa. Hopi biaha debi na problemanan di 
cas, caminda e mayornan no ta hunto mas, y pa 
diferente motibonan, e mucha no ta sinti cu e tin 
un guia of un hende cu por dun'e amor pa e por 
funciona y bira un miho persona den nos comu- 
nidad. 

E ta reconoce cu esaki ta un di e retonan cu nan tin 
considerando cu nan ta un di e organisacionnan 
mas grandi na Aruba, nan ta haya hopi alumno y 
hopi diferente docente y trahadonan cu tambe ta 
confronta diferente situacion. 

E mensahe cu nan a ricibi riba e dia di reflexion 
aki lo wordo transmiti pa e alumnonan. E luna 
aki ta uno caminda nan ta duna e sosten y tema 
pa reflexiona pa nan por sigui cu e resto di e aña 
escolar. 

Cambio di mentalidad 

Monseñor Secco a considera e encuentro anual 
aki como uno importante preparando pa e cel- 
ebracion di Pasco. E1 a declara cu na principio di 




november nan a celebra e reunion di tur e seis 
fundacion di scolnan Catolico di nos islanan, 
unda nan a evalua e principionan Cristian Catoli- 
co di nos scolnan. Pero tambe analisa e dificultad- 
nan, retonan y evaluacion di cada isla riba kico ta 
pasando nobo cu enseñansa ta enfrenta. 

Igualmente e manera di pensa y actua di nos 
muchanan di awendia, ta otro. M Tur cos a bira dig- 
ital y electronico, y tur esakinan ta trece cambi- 
onan di mentalidad den nos enseñansa," el a bisa. 

Monseñor a trece cu preocupacion cu nan por 
mira cu hopi muchanan, nan manera di acerca 
educacion ta un tiki sin smaak, y tin manera un 
crisis di bay scol. "Pakico mi ta bay scol? Pa kico 
mi ta bay siña? E ora ey, nos tin cu anima e hoben- 
nan cu si bo no tin formacion y preparacion pa 
futuro, bo no por alcansa tampoco otro cosnan," 
Monseñor Secco a bisa. Mientras e ta haya cu nos 
comunidad tin mester di hobennan cu ta bon pre- 
para riba tur tereno. Y den caso aki, SKOA como 
fundacion di scolnan Catolico tambe ta hacie riba 
tereno spiritual. 

Fe de errata: Potretnan compañando e articulo aki 
a keda publica pa eror den nos edicion di ayera riba 
pagina 31, hunto cu e articulo titula ‘Dia 7 di de- 
cember a observa Dia Internacional di Aviacion\ 
Pa nos eror, nos ta pidi disculpa. 

